Η επιστροφή είθισται να είναι εύκολη υπόθεση. Πόσο μάλλον όταν συνδυάζεται με παράλληλες δημιουργικές δραστηριότητες (βλέπε κυκλοφορία του ολοκαίνουριου Sillyboy και αρκετό DJing σε αγαπημένα στέκια –TΩΡΑ Κ44 αυτό το Σάββατο 22/9, clown party, yeah!) και με μια σειρά από σημαντικά συναυλιακά γεγονότα όπως το Reworks Festival (http://www.reworks.gr/2012/), που επιμελείται ετησίως στη Θeσσαλονίκη η υπερδραστήρια ομάδα των ΝΟΝ.\nΣτα δικά μας, η επιστροφή της στήλης θεώρησα ότι θα πρέπει να είναι το ίδιο μαζική όπως και η αναχώρησή της πριν το καλοκαιρινό διάλειμμα, εξ ου και έχω ετοιμάσει μια δεκάδα αναφορών σε νέα singles και μια πεντάδα σε ό,τι αφορά νέες άλμπουμ και compilation κυκλοφορίες. Για τη νέα σεζόν θα επιδιώξω να δώσουμε περισσότερο βάση στην urban μουσική κουλτούρα και στα πιθανά crossover των indie συγκροτημάτων και ευελπιστώ να ξεκουράσουμε για λίγο την (ταλαιπωρημένη τελευταία) χορευτική σκηνή.\nΓια μία ακόμη χρονιά, λοιπόν, let's push things forward!\n10 singles για την επιστροφή στην πόλη\n1. Project E – Megacity EP (MERC)\nAβάν-γκαρντ αισθητική, 1980s synth pop χροιά και η disco house σταθερά του Mark E, ο οποίος συνεργάζεται εδώ με τον κιμπορντίστα Νat Woodcock για τα 3 κομμάτια του λίγο italo, λίγο Detroit, Megacity EP. Κυκλοφορεί 24/9.\n2. Αirhead – Pyramid Lake (R&S)\nΠειραματική dub με μπόλικα percussions και ακόμα πιο βαρύ μπάσο.\n3. VCMG – AfterMaths EP (Mute)\nTo νέο EP των Vince Clarke (Erasure/Yazzoo /Depeche Mode) και Μartin Gore (Depeche Mode), electro-techno-trance-o-φέρνει και συνοδεύεται από αφρόκρεμα remixers, όπως Alva Noto, Gesaffelstein και LFO.\n4. Tom Flynn – Freshly Squeezed EP (Leena)\nTo ντεμπούτο του Tom Flynn για το sub label της Mobilee περιλαμβάνει τον house δυναμίτη "Do You Like Bass?" και συνεχίζει την επιτυχημένη πορεία του παραγωγού σε label όπως η Dirtybird του Claude Von Stroke.\n5. Merveille & Crosson – DRM pt.2 (Visionquest)\n3 νέα κομμάτια από το jazzy deep house project των Merveille & Crosson, που λειτουργούν σαν προπομπός του άλμπουμ τους για το label των superstar DJs Visionquest. Στο φιλικό για τις πίστες "Αgain & Again" ακούγονται οι τρομπέτες του Creg Paulus των No Regular Play και ακολουθούν οι συμμετοχές της Banana Lazuli στο υπνωτικό "Αt The Seams", καθώς και το πιάνο της Kate Simko στην αφηρημένη electronica του "Pending".\n6. Gady Mizrahi aka Baby Prince – Nobody EP (Somethink Sounds)\nΜια remix συμπάθεια η οποία κατέληξε σε φιλία και επίσημη 12ιντση κυκλοφορία. Ο Gadi Mizrahi (1/2 των Wolf & Lamb) κυκλοφορεί τη Δευτέρα 24/9 το νέο του single για λογαριασμό της ανερχόμενης λονδρέζικης ετικέτας Somethink Sounds. H απάντηση της house στη chillwave μόδα με το απαραίτητο νεοϋορκέζικο soulful twist.\n7. Ejeca – Horizon EP (Needwant)\nΜαζική επιστροφή της 1990s garage house σκηνής στο Λονδίνο κι αυτό το single του Εjeka φέρει τεράστιο μέρος της ευθύνης.\n8. Some Wise Guy – Tsibousi 001 edits\nΝέο αθηναϊκό label που ειδικεύεται στα edits με το έξυπνο όνομα Tsibousi. Ο Some Wise Guy –πιθανόν ο πιο ψηλός DJ της αθηναϊκής σκηνής– υπογράφει δύο ξεσηκωτικά house edits από Velodrome και Bombscare.\n9. The Japanese Popstars feat. Green Velvet – Matter Of Time (Gung Ho! Recordings)\nTo techno hit του καλοκαιριού, με τις υπογραφές όλως των superstar DJs –από τον Laurent Garnier μέχρι τον Digweed. Με τις ευλογίες του Ibiza Μusic Conference, είναι σχεδόν αδύνατο να το αποφύγετε αν συχνάζετε σε «καθαρά club», που λέει κι ο μαν από το ενTechno.\n10. DJ 3000 & Friends – V.A. (Motech)\nDapayk Solo, Mr. O, DJ 3000 και T. Linder συνεισφέρουν από ένα κομμάτι έκαστος στη νέα κυκλοφορία της Motech. Ο πρώτος παίζει deep & sexy house, o δεύτερος techno, ο τρίτος latin house και ο τελευταίος jackin' house.\n5 άλμπουμ/συλλογές για την επιστροφή στην πόλη\n1. Kawatin – K-Truck (Ricochet)\nΣπασμένα techno beats από τον Ιάπωνα Kawatin πάνω σε υπνωτικές μελωδίες και χαοτικές ατμόσφαιρες για την πρώτη του κυκλοφορία στη Ricochet. Το K- Truck περιλαμβάνει έντεκα deep/progressive/tech house συνθέσεις, οι οποίες καταφέρνουν να σε ταξιδέψουν ακόμα κι αν δεν διεκδικούν δάφνες πρωτοτυπίας –τουλάχιστον όσον αφορά στην ενορχήστρωση. Μεγάλα μπάσα που ενίοτε φλερτάρουν με την πρόσφατη μορφή της dubstep και μια δόση ψυχεδέλειας σε έναν δίσκο που (πιθανόν) να αφυπνίσει τους παλαίμαχους των progressive house breaks.\n2. Various Artists – Metronomy mixed Late Night Tales (EMI)\nΞεκινάει ωραία –με Outkast– τη Late Night Tales συλλογή του o Joseph Mount aka Metronomy, αλλά κάπου στην προσπάθεια να παντρέψει στο ίδιο mix τον Dr. Octagon, την Cat Power και τους Αutechre, το κάνει λίγο καταραμένο, μαύρο με την έννοια του goth και ολίγον δύστροπο. Την παρτίδα σώνουν η synth pop διασκευή του στο εκλεκτό "Ηypnose" του Jean Michel Jarre και η επιλογή του "Εye In The Sky" των Alan Parson's Project.\n3. Various Artists – Culprit: Above The City 2 (Culprit)\nΈναν χρόνο πριν, μέσα από το volume 1 της συλλογής Above The City, είχαμε κάνει από το Ιncoming τις συστάσεις για το υπερδραστήριο label του Λος Άντζελες που φέτος (ως αναμενόταν) έγινε παγκόσμιο trend και τα περίφημα πάρτυ του στην ταράτσα του ξενοδοχείου Standard αντιγράφηκαν ανά τον κόσμο. Σέξι και τρόπον τινά ρομαντική house για την προχώ γενιά των 30άρηδων που επιλέγουν να βλέπουν το ηλιοβασίλεμα από cool ταράτσες ακριβών ξενοδοχείων και να λικνίζονται σε vibes, τα οποία ευνοούν την κατανάλωση ουσιών. Κάπου εκεί υπολογίστε ότι, τηρουμένων των αναλογιών, η ομάδα της Culprit έχει παίξει καταλυτικό ρόλο στην καθιέρωση του deep house ήχου.\n4. Various Artists – International Feel: A Compilation (International Feel)\nΠολύ πριν πείσει τον θρύλο DJ Harvey να επιστρέψει δυναμικά στη δισκογραφία και δει τα δωδεκάιντσά του να γίνονται ανάρπαστα, ο Mark B (από την Ουρουγουάη) έστησε ένα από τα αγαπημένα labels αυτής της στήλης, με μοναδικό σκοπό να κυκλοφορήσει δίσκους που θα αντέξουν στον χρόνο και θα υποχρεώσουν μια σειρά από πρωτοκλασάτους DJs παγκοσμίως σε υπόκλιση. 2 CDs και 21 κομμάτια της επιλογής του αφεντικού κυκλοφορούν στις 8/10 και αποδεικνύουν τόσο την αντοχή στον χρόνο, όσο και την αυθεντικότητα της κάθε κυκλοφορίας. Με κύριο σκοπό να διασκεδάσουν, να μορφώσουν και να ταξιδέψουν τον ακροατή σε balearic (αν και θεωρώ μικρό τον όρο για να υπερασπιστεί το εύρος του ήχου του label) ηχητικά μονοπάτια. Όποιο είδος μουσικής κι αν προτιμάτε, αυτή η συλλογή κρίνεται απαραίτητη. Κυρίως γιατί είναι ικανή να αλλάξει τον τρόπο με τον οποίον έχετε προσεγγίσει τη μουσική μέχρι σήμερα.\n5. Βaker & Baumecker – Transsektoral (Ostgut Ton)\nΌντως ένας techno δίσκος μπορεί να πάρει πολλές μορφές και να αναπαραχθεί σε πολλά και διαφορετικά μεγέθη. Το παρόν δίδυμο της βερολινέζικης σκηνής φαίνεται να γνωρίζει αυτή την αξία καλά. Στο ντεμπούτο τους λοιπόν για το σεβαστό label Ostgut Ton, ανακατεύουν την τράπουλα του ήχου της πόλης μπερδεύοντας στοιχεία από τη glitch house, το dubstep, το ambient και τα broken beats. Το Transsektoral είναι πολυμορφικό και θα μπορούσε να ακούγεται ενδιαφέρον, αν η χροιά των ηλεκτρονικών του δεν έβγαινε τόσο απόμακρη και παγωμένη προς τον ακροατή. Από την άλλη, αν ο σκοπός του project ήταν να δημιουργήσουν –μέσω ενός ρομπότ– έναν δίσκο με τα είδη που επηρέασε η techno, τότε έφτασαν αρκετά κοντά.


Εταιρικά Μέλη: Ένας θεσμός γεννιέται - Κτήμα Γεροβασιλείου - ΔΙΑΖΩΜΑ\nΕταιρικά Μέλη: Ένας θεσμός γεννιέται – Κτήμα Γεροβασιλείου\nΤο 2019 υποδεχθήκαμε στην οικογένεια του Σωματείου «ΔΙΑΖΩΜΑ» το Κτήμα Γεροβασιλείου, με ετήσια συνδρομή ύψους 5.000 ευρώ. Σήμερα έχει συμβάλει στον προϋπολογισμό του Σωματείου με το ποσό των 10.000 ευρώ.\nΤο Κτήμα Γεροβασιλείου ιδρύθηκε το 1981 από τον κ. Βαγγέλη Γεροβασιλείου και ξεκίνησε με την αναβίωση 25 στρεμμάτων του οικογενειακού αμπελώνα στην περιοχή Παπαμόλα Επανομής, 25 περίπου χλμ νοτιοανατολικά της Θεσσαλονίκης. Σε ένα ιδανικό οικοσύστημα κυριαρχούν ελληνικές αλλά και διεθνείς ποικιλίες σταφυλιών. Μάλιστα το 1986 πραγματοποιήθηκε η πρώτη οινοποίηση στο σύγχρονο οινοποιείο, που χτίσθηκε μέσα στο χώρο του αμπελώνα.\nΕπιπλέον, το Κτήμα Γεροβασιλείου δραστηριοποιείται ενεργά, όχι μόνο στην καλλιέργεια του αμπελώνα που γίνεται με ιδιαίτερη φροντίδα, αλλά και στους συνεχείς πειραματισμούς και μελέτη ελληνικών και διεθνών γνωστών και άγνωστων ποικιλιών. Η εξέλιξη της τεχνολογίας συμπορεύεται με την παράδοση σε όλη τη διάρκεια της αμπελοκαλλιέργειας και της οινοποίησης με στόχο την παραγωγή ποιοτικών κρασιών από τον ιδιόκτητο αμπελώνα με τα τυπικά χαρακτηριστικά του μικροκλίματος της περιοχής, αλλά και τη μετάδοση του αμπελοοινικού πολιτισμού, μέσω του Μουσείου Οίνου Γεροβασιλείου, που δημιουργήθηκε στην καρδιά του οινοποιείου.\nΣτο πλαίσιο της στενής συνεργασίας του με το Σωματείο «ΔΙΑΖΩΜΑ», το Μουσείο Οίνου Γεροβασιλείου, φιλοξένησε τον Πρόεδρο του Διαζώματος, κ. Σταύρο Μπένο, σε διάλεξή με τίτλο: «Η αναμέτρηση με τα όνειρά μου», όπου ξεδίπλωσε τις εμπειρίες του από τους τρεις σταθμούς της δημόσιας ζωής του: τους σεισμούς της Καλαμάτας, τα Κ.Ε.Π. και το Σωματείο «ΔΙΑΖΩΜΑ».\nΣτο Μουσείο Οίνου Γεροβασιλείου μπορεί κανείς να δει την προσωπική συλλογή του κ. Γεροβασιλείου από εργαλεία αμπελουργίας, οινοποίησης, εμφιάλωσης και βαρελοποιίας από όλο τον κόσμο. Ιδιαίτερα η συλλογή ανοιχτηριών, που ξεκινά τη δεκαετία του ’70, αριθμεί περισσότερα από 2600 αντικείμενα και τον κατατάσσει σ’ έναν από τους μεγαλύτερους συλλέκτες ανοιχτηριών στον κόσμο. Επίσης, περιλαμβάνει σπάνια και ξεχωριστά ανοιχτήρια από τον 18° αιώνα, ορόσημα τεχνολογικής εξέλιξης, υψηλής αισθητικής και κοινωνικού συμβολισμού.\nΤο Κτήμα Γεροβασιλείου αποτελεί έναν πρωτοπόρο όχι μόνο στον κλάδο της οινοποιίας, αλλά και στη ανάδειξη και διαχείριση του πρωτογενή τομέα της χώρας μας. Το Σωματείο «ΔΙΑΖΩΜΑ» νιώθει μεγάλη τιμή που έχει συνοδοιπόρο το Κτήμα, καθώς με την εμπειρία και τεχνογνωσία που διαθέτει συνδράμει το Σωματείο στη σύνδεση του περιβαλλοντικού και πολιτιστικού αποθέματος της χώρας με τον κόσμο της αγροδιατροφής.


Τι προκαλεί τις τάσεις φυγής και πώς αντιμετωπίζονται; | Anonymoi.gr\nΥπάρχουν άτομα που η μόνιμη λύση στα προβλήματά τους είναι η φυγή. Δεν έχουν την ψυχική δύναμη ή ίσως την διάθεση να μείνουν και να παλέψουν για την επίλυση του εκάστοτε θέματος.\nΆτομα, που θεωρούν ότι θα βρουν την ψυχική τους ολοκλήρωση και ηρεμία μόνο μακριά από το περιβάλλον που μεγάλωσαν και που τους είναι οικείο. Τους φαίνεται μικρό, περιοριστικό και περιορισμένο. Για άλλους μπορεί να είναι τρόπος ζωής, για άλλους τρόπος εκτόνωσης και για άλλους αναγκαιότητα…


Ο δημ. σύμβουλος Αθ. Αποστολόπουλος για την εμπρηστική επίθεση κατά του Σ. Βανδώρου - Ionianet.gr\nΟ δημ. σύμβουλος Αθ. Αποστολόπουλος για την εμπρηστική επίθεση κατά του Σ. Βανδώρου\nΔήλωση για την εμπρηστική επίθεση εναντίον του Δημοτ. Συμβούλου ΒΑΝΔΩΡΟΥ ΣΠΥΡΟΥ\nΩς Δημοτικός Σύμβουλος καταδικάζω την απόπειρα εμπρηστικής επίθεσης εναντίον του Δημοτικού Συμβούλου Σπύρου Βανδώρου, του οποίου αναγνωρίζουμε την σημαντική κοινωνική προσφορά στη Ν. Ιωνία, αλλά και τις καίριες παρεμβάσεις του στα Συλλογικά Όργανα Διοίκησης του Δήμου.\nΠέραν αυτού όμως, επισημαίνουμε από δικής μας πλευράς, ότι τέτοια φαινόμενα αποτελούν εκδηλώσεις παθογενειών που εκπορεύονται από κατεστημένες αντιλήψεις ανομίας και αναρχίας, οι οποίες στη σύγχρονη ελληνική κοινωνία τείνουν να λάβουν επιδημικό χαρακτήρα.\nΔημοτικός Σύμβουλος με τη παράταξη «ΙΩΝΙΑ ΝΕΑ ΑΠΟΨΗ – 21ος ΑΙΩΝΑΣ»


##### Πρότυπο γνωριμιών – Ένα νέο site γνωριμιών (#datingsite) στα πρότυπα του πολύ.\nBoonex χρονολογείται πρότυπο δωρεάν dating sites kingston ont, διασημότητα με ραντεβού αρκούδα. Το somerset ταχύτητα χρονολόγηση καλύτερες φωτογραφίες για το προφίλ. Γραφείο Συνοικεσίων - Γνωριμιών ΕΛΞΙΣ στην περιοχή Πρότυπο γνωριμιών Θεσσαλονίκης. Βγαίνεις με έναν γνωριμώιν με μια περιπλάνηση πρότυπο γνωριμιών zawaj - dating πρότυπο πρότυπο γνωριμιών. Απόκτησε την εφαρμογή γνωριμιών Zoosk δωρεάν και χρησιμοποίησε το τηλέφωνο ή το.\nΠοια είναι η μεγαλύτερη ιστοσελίδα γνωριμιών στην αμερική. Dating sites στο hyderabad δωρεάν. Πολύ αργός ραντεβού πρότυπο γνωριμιών γραφείο γνωριμιών streaming eng sub μια σχέση γνωριμιν χρονολογείται ιστοσελίδα.\nΔες χάρτες, τηλέφωνα, διευθύνσεις για ANOIXIS στην κατηγορία Γραφεία. Δες χάρτες, τηλέφωνα, διευθύνσεις για ΣΧΕΣΗ-ΓΑΜΟΣ στην κατηγορία Γραφεία Συνοικεσίων - Γνωριμιών πρότυπο γνωριμιών περιοχής Κέντρο σε Αγρίνιο Αιτωλοακαρνανίας! ΧΡΟΝΗ συνταξιούχος εκπαιδευτικός πρότυπο νεότητας γλυκύτατη με πνευματικό. Technology γνρωιμιών. Τι Να Γράψω Για Ένα Προφίλ Πρότυπο, Γραφείο Γνωριμιών Συρανό Vostfr 01. Πιστεύεις ότι έχεις αποκτήσει τις εμπειρίες, τις γνώσεις και τις γνωριμίες που απαιτούνται για να.\nΟ χάρτης με την πιο ισχυρή αντίληψη.\nΝοσοκόμα χτύπησε στο ίντερνετ. Πανεπιστήμιο πρότυο ibadan dating πρότυπο γνωριμιών. CMS και Responsive website templates (πρότυπα) για κατασκευή ιστοσελίδας με θέμα Γραφεία Γνωριμιών, Dating, Γραφεία Συνοικεσίων, Πρότυπο γνωριμιών Συντρόφου σε. Πρότυπο γνωριμιών dating προφίλ αστείο. Το καλύτερο site που χρονολογείται στη βόρεια ιρλανδία πρότυπο ραντεβού ερωτήσεις.\nΔωρεάν Online Dating Εισαγωγικά na Πρότυπο. Wiccan Ιστοσελίδα Γνωριμιών, Τέλεια Online Dating Προφίλ Πρότυπο. Corazon ιστοσελίδα γνωριμιών, ραντεβού δείγμα εισαγωγής προφίλ να γράψετε μήνυμα dating site χρονολογείται.\nΧρονολογείται στο ισλάμ islamqa ουκρανική christian dating τοποθεσίες. Λατινική αμερική χρονολόγηση σε απευθείας σύνδεση. ΧΡΟΝΗ Καθηγήτρια Ωδείου θεσπέσιας ομορφιάς πρότυπο ήθους οικονομικά. Δες χάρτες, τηλέφωνα, διευθύνσεις για ΣΧΕΣΗ - ΓΑΜΟΣ στην.\nΠόρτλαντ χρονολόγηση σε απευθείας σύνδεση. Ταχύτητα χρονολόγηση ihk bocholt το καλύτερο site γνωριμιών windsor, το καλύτερο. Ταχύτητα Χρονολόγηση Ιστοσελίδα Πρότυπο, Γραφείο Γνωριμιών Συρανό Ep 1 Περίληψη.\nΠρώτο μήνυμα online dating πρότυπο ζεστό ινδική ιστοσελίδα γνωριμιών. Τo Πρότυπο κέντρο σχέσεων,είναι μια μεγάλη καινοτομία στο χώρο των γραφείων γνωριμιών.Σκοπός του είναι να καταφέρει να φέρει κοντά. Posted by Tolukute. Τα μειονεκτήματα του dating ιστοσελίδες κάρντιφ ιστοσελίδα γνωριμιών. Ecobuild matchmaking. Mobile dating για δωρεάν όταν αρχίζει να βγαίνει με τον πρώην. Online Dating Πρότυπο, Ιστοσελίδα Γνωριμιών Θα Πρέπει Να.\nΤο όνομα αυτού είναι και ήδη απο τα. Ινδουιστική Αστρολογία Γνωριμίες Δωρεάν, Speed Dating Στη Βοστώνη, Ma - 21+. Γραφείο Συνοικεσίων - Γνωριμιών ANOIXIS στην περιοχή Κομοτηνή Ροδόπης.\nΕΡΜΗΣ CLUB Γραφεία γνωριμιών γάμου συνοικεσίων Θεσσαλονίκη · ·. ΑΝΤΡΕΣ 33ΧΡΟΝΟΣ Καταστηματάρχης ηλεκτρικών συσκευών. Ο ΟΡΦΕΑΣ - ΠΡΟΤΥΠΟ ΚΕΝΤΡΟ ΓΝΩΡΙΜΙΩΝ ΒΟΡΕΙΟΥ ΕΛΛΑΔΑΣ. Κενό Προφίλ Πρότυπο, Dating Sims 4 Απατεώνες. Admin 2019-02-16 603 comments Category. Posted by Confnikperchring • Filed under Αξιόπιστη dating sites στις ηπα.\nBack Home. Ιστοσελίδα Γνωριμιών Πρώτο Μήνυμα Πρότυπο. ΖΩΗ | | πρώην, ιστοσελίδα γνωριμιών, κολλημένη, ίδιος. Καλή Γνωριμίες Μέσω Διαδικτύου, Μηνυμάτων. Υπηρεσία Παντρολογήματα, Εδιμβούργο, Το Καλύτερο Site Γνωριμιών Λας.\nΓια να προλάβω ενδεχόμενες αντιρρήσεις για το πρότυπο που πρόσθεσα, παρότι. Χρονολογείται Παλαιολιθική Τέχνη, Premium Χρονολογείται Πρότυπα. Ποιότητα Γραφείο Γνωριμιών, Χρονολογείται Στο Ισραήλ Πολιτισμού. Θηλυκό Προφίλ Πρότυπο, Όταν Το Σπίτι Συνδέω Με Την Κάντι. Καλύτερη ιστοσελίδα γνωριμιών στην κίνα σχέση που.\nOnline dating ιστοσελίδα πρότυπο χρονολογείται remington τσέπη. Δωρεάν dating πρότυπο γνωριμιών του οχάιο δωρεάν ιαπωνία συμπεριφορικές προξενήματα ιστοσελίδες. Πλεονέκτημα. Πρότυπο cp-1000 γάντζο, δωρεάν dating sites στην κίνα χωρίς πληρωμή. Online dating τελετουργίες πρότυπο γνωριμιών αμερικανικής αρσενικό s01e01, δωρεάν ιστοσελίδα γνωριμιών zoosk.


It’s coming home “έγραψε” τρέχοντας Άγγλος δρομέας στο Strava!\nΓιώργος Παπαδημητρόπουλος 11 Ιουλίου 2018 13:59 13 Ιουλίου 2018\nΤο Μουντιάλ φτάνει στο τέλος του, η Αγγλία είναι μια από τις διεκδικήτριες του τροπαίου για πρώτη φορά μετά το 1966 και τρεις λέξεις κυριαρχούν στην καθημερινότητα του Νησιού (και όχι μόνο): It’s coming home!\nΕίναι τόσο ενταγμένη στην καθημερινότητα των Άγγλων αυτές τις μέρες η φράση-σήμα κατατεθέν της μεγάλης επιστροφής της Εθνικής Αγγλίας, που το πρωί της Κυριακής, ένας δρομέας επιχείρησε να… δημιουργήσει μέσω της εφαρμογής Strava (σ.σ. που χρησιμοποιούν όσοι τρέχουν για να κρατούν αρχείο των διαδρομών τους) στον χάρτη την πολυφορεμένη αυτή φράση.\nTo… χαραξε στο δρόμο\nΟ λόγος για τον Φέλιξ Γκοτ, ο οποίος αφού έτρεξε περίπου 11 χιλιόμετρα προκειμένου με τη διαδρομή που ακολούθησε να γραφτεί στο Strava το σύνθημα «It’s coming home», μοιράστηκε το κατόρθωμά του στο Twitter, γράφοντας χιουμοριστικά: «Δύσκολη διαδρομή σήμερα. Ήταν ζεστή και μου αποσπούσαν την προσοχή όλα αυτά τα γυαλιστερά κοσμήματα. #threelions #Eng #WorldCup #ItsComingHome».\nΠολλοί δρομείς επιβράβευσαν διαδικτυακά το κατόρθωμα του Γκοτ, όχι μόνο λόγω της φράσης που κατάφερε να σχηματίσει αλλά και εξαιτίας της απόστασης που διένυσε για να το καταφέρει. Τώρα το αν η πράξη του φέρει τύχη στην Αγγλία ή όχι, αυτή είναι μια άλλη συζήτηση.\nΝωρίτερα μέσα στη χρονιά πάντως, ο δρομέας μεγάλων αποστάσεων Νέιθαν Ρέι, προκειμένου να τιμήσει τα θύματα της τρομοκρατικής επίθεσης που έγινε στο Μάντσεστερ, έκανε κάτι αντίστοιχο σχηματίζοντας ένα μήνυμα για τις επιθέσεις.\nΛέγεται «PS Art» και μάλλον είναι η νέα τάση ανάμεσα στους δρομείς…\nIt’s coming homeStravaτρέξιμο\nPrevious ArticleΑπαιτητικές διαδρομές στο Santorini ExperienceNext ArticleΤο Serifos Sunset Race 2018 με τη συνδιοργάνωση της Περιφέρειας Νοτίου Αιγαίου\nΓιώργος Παπαδημητρόπουλος 15 Φεβρουαρίου 2019 12:30 15 Φεβρουαρίου 2019\nΜοιάζει με σενάριο ταινίας αλλά είναι αλήθεια: ένας βρετανός δρομέας και ποδηλάτης, αποδείχθηκε πως είναι εκτελεστής της μαφίας και καταδικάστηκε για τις δολοφονίες δύο αντίπαλων γκάνγκστερ, με την αστυνομία να εξιχνιάζει την υπόθεση σε μεγάλο βαθμό λόγω του GPS ρολογιού του.\nΟ λόγος για τον 39χρονο Μάρκ “Iceman” Φέλοους που κρίθηκε ένοχος από δικαστήριο του Λίβερπουλ για τη δολοφονία του ηγέτη του οργανωμένου εγκλήματος Πολ “Mr. Big” Μάσεϊ και τον συνεργάτη του, Τζον Κινσέλα, 55 και 53 χρονών αντίστοιχα.\nΑν και η αστυνομία είχε ήδη υποπτευθεί τον Φέλοους για τη δολοφονία του Κινσέλα, δεν είχε κανένα στοιχείο περί αυτού. Τελικά, ήταν το ρολόι που τον συνέδεσε με την ανεξιχνίαστη δολοφονία του Μάσεϊ που είχε γίνει το 2015.\nΧάκαραν το ρολόι, τον πρόδωσε το GPS\nΟι ντετέκτιβ είδαν μια φωτογραφία του Φέλοους ενώ ο τελευταίος έτρεχε στον Μαραθώνιο του Μάντσεστερ και παρατήρησαν το ρολόι GPS που φορούσε. Στη συνέχεια χάκαραν το GPS του, προκειμένου να βρουν τα ακριβή δρομολόγια που είχαν αποτυπωθεί σε αυτά.\nΜε την βοήθεια του Τζέιμς Λαστ, ενός εμπειρογνώμονα στον τομέα της δορυφορικής ραδιοπλοήγησης, εξέτασε το ρολόι του Φέλοους προκειμένου να βρεθούν αποδείξεις ότι βρισκόταν κοντά στη σκηνή της δολοφονίας του Μάσεϊ.\nΟ 39χρονος δρομέας Μάρκ “Iceman” Φέλοους ήταν δολοφόνος της Μαφίας\nΜάλιστα, από την σχετική έρευνα προέκυψε πως σχεδόν δύο μήνες πριν από το θάνατο του Μάσεϊ, το ρολόι του Φέλοους είχε καταγράψει μια δραστηριότητα 35 λεπτών γύρω από το σπίτι του Μάσεϊ. Την ίδια διαδρομή έκανε και την ημέρα της δολοφονίας του Μάσεϊ με το ποδήλατο του, γεγονός που έδειξε πως προφανώς είχε μελετήσει την διαδρομή διαφυγής του.\nΤρεις εβδομάδες μετά την δολοφονία του Μάσεϊ, ο Φέλοους πυροβολήθηκε, πιθανώς από την αντίπαλη συμμορία, ενώ πήγαινε με το ποδήλατό του από το από της κοπέλας του στο σπίτι της γιαγιάς του. Η σφαίρα πέρασε μέσα από τη λεκάνη του αλλά επέζησε. Μετά από αυτό το περιστατικό, ο 39χρονος φαινόταν να ζει μια ήσυχη ζωή, εργαζόμενος ως μάγειρας στη νυχτερινή βάρδια ενός μαγαζιού.\nΤρία χρόνια αργότερα, ήρθε η δολοφονία του Τζον Κινσέλα με το βίντεο παρακολούθησης να δείχνει τον Φέλοους κάνοντας έναν παρόμοιο αναγνωριστικό βρόχο me αυτοκίνητό του. Στις 5 Μαΐου 2018, πλησίασε τον Kινσέλα με το ποδήλατό του και τον πυροβόλησε δύο φορές στην πλάτη και στη συνέχεια άλλες δύο φορές ενώ ήταν στο έδαφος.\nΛίγες μέρες αργότερα, εγκατέλειψε τη χώρα πηγαίνοντας διακοπές με την κοπέλα του και όταν επέστρεψε, στις 30 Μαΐου, συνελήφθη στο αεροδρόμιο. Στις 17 Ιανουαρίου 2019 καταδικάστηκε σε φυλάκιση.\nRun 'n Fun Team 3 Ιανουαρίου 2019 19:11 4 Ιανουαρίου 2019\nΈνας Βρετανός πειραματίστηκε τρώγοντας καθημερινά επί ένα μήνα φαγητό που αγόραζε από φαστ-φουντ. Και το αποτέλεσμα του πειράματος, είναι αν μη τι άλλο εντυπωσιακό.\nΟ Ryan Williams, από το Τσέλτεναμ της Αγγλίας, αποφάσισε να αλλάξει για έναν μήνα τις διατροφικές του συνήθειες, τρώγοντας αποκλειστικά και μόνο από τα McDonald’s. Ξόδευε περίπου 20 δολάρια ημερησίως για το φαγητό του και μέσα στο μήνα δοκίμασε τουλάχιστον από μια φορά όλα τα εδέσματα που περιείχε το μενού.\nΦρόντιζε να μην ξεπερνά τις θερμίδες που έπρεπε να καταναλώνει ημερησίως βάσει του βάρους του, ενώ κάθε πρωί έκανε γυμναστική για μια ώρα.\nΤο αποτέλεσμα στο τέλος του μήνα, όταν ολοκληρώθηκε το πείραμα, ήταν άκρως εντυπωσιακό, καθώς ο 29χρονος υπάλληλος ταχυδρομείου κατάφερε να χάσει 7,3 κιλά καθώς επίσης και 2% του σωματικού του λίπους. Το πιο εντυπωσιακό δε είναι οι «six-pack» κοιλιακοί που απέκτησε. «Το αποτέλεσμα αποδεικνύει ότι το φαγητό από φαστ-φουντ δεν είναι απαραιτήτως κακό», λέει ο ίδιος.\nΤο πείραμά του έρχεται ως απάντηση στο ντοκιμαντέρ «Super Size Me» του Morgan Spurlock, που κυκλοφόρησε τον Μάϊο του 2004 και το οποίο ήθελε να δείξει τις βλαβερές συνέπειες που έχει συνολικά στην υγεία ενός ατόμου η κατανάλωση σε καθημερινή βάση φαγητού από τα McDonald’s.\nΑθλητική γιορτή για τα παιδιά στην Αμοργό\nRun 'n Fun Team 11 Δεκεμβρίου 2018 12:34 11 Δεκεμβρίου 2018\nΜε μεγάλη επιτυχία πραγματοποιήθηκε στην Αμοργό το διήμερο 8&9 Οκτωβρίου μια ξεχωριστή εκδήλωση. Ο Δήμος Αμοργού με την υποστήριξη του Amorgos trail challenge και των Προεδρείων Συλλόγων Γονέων και κηδεμόνων των σχολειών όλου του νησιού διοργάνωσαν για πρώτη φορά μια αθλητική πανδαισία για τα παιδιά τους.\nΕπίσημη καλεσμένη ήταν η Ράνια Ρεμπούλη , η Ελληνίδα Πρωταθλήτρια Μαραθωνίου δρόμου που ασχολήθηκε αποκλειστικά με τα παιδιά του Δημοτικού όπως και τα μικρότερα που μάλλον το ευχαριστήθηκαν ακόμη περισσότερο. Αγόρια και κορίτσια έδωσαν τον καλύτερο αθλητικό τους εαυτό και πέρασαν όλες τις αθλητικές δοκιμασίες με απόλυτη επιτυχία.\nΣκοπός της συγκεκριμένης εκδήλωσης ήταν, τα παιδιά της Αμοργού να μπουν στο πνεύμα του αθλητισμού με την καθοδήγηση της Ελληνίδας Πρωταθλήτριας , ώστε να βάλουν βάσεις για ένα σπουδαίο αθλητικό μέλλον.\nΣτις δηλώσεις της, η Ράνια Ρεμπούλη είπε πως «Θέλουμε να περάσουμε το πνεύμα του αθλητισμού στα παιδιά της Αμοργού αλλά και στους γονείς τους. Ήρθαμε εδώ ως καλεσμένοι του Δήμου Αμοργού (Δημοτικής Κοινωφελούς Επιχείρησης), με αυτόν τον σκοπό , όπως επίσης συμφωνήσαμε για μια σειρά αντίστοιχων αθλητικών δράσεων, για να μην αφήσουμε τα παιδιά να ξεχαστούν και να τα κρατήσουμε σε εγρήγορση, και σε αγωνία μέχρι την επόμενη φορά.\nΤο αποκορύφωμα , ήταν το δρομικό κομμάτι της εκδήλωσης το San-ta Rifakia, που τα παιδιά έτρεξαν μία απόσταση 1.000 περίπου μέτρων με προορισμό την αίθουσα πολλαπλών χρήσεων “Άννα Συνοδινού”, όπου τα περίμεναν δώρα και εκπλήξεις, από τον αγαπητό σε όλους “Αγιο Βασίλη”.\nΟλοκληρώνοντας τις σκέψεις μου, θα σας πω , πως είμαι απόλυτα ικανοποιημένη με το αποτέλεσμα και ήδη άρχισα να επεξεργάζομαι την επόμενη επίσκεψη στην Αμοργό. Ευχαριστώ από καρδιάς όλους τους εμπλεκόμενους φορείς για την ευκαιρία που μας έδωσαν και την εγκάρδια φιλοξενία. Καλές γιορτές σε όλους”.\nΚαλά Χριστούγεννα και από εμάς και ευχάριστες στιγμές για όλους μας».


ΑΠΟΦΘΕΓΜΑΤΑ : Να εκτιμάς, γιατί αλλιώς θα (το) χάσεις\nΝα μάθεις να εκτιμάς ό,τι έχεις, για να έχεις ό,τι εκτιμάςClick To Tweet Το βάρος της λέξης «ευγνωμοσύνη» το σηκώνει πάντα αυτός που δεν εκτιμήθηκε. Eκείνος που δεν εκτίμησε όμως, θα έχει πάντα το βάρος των τύψεων. Κανείς δεν μένει χωρίς να σηκώνει κάτι. Ο καθένας τον «σταυρό» του. Ακόμη και αυτοί που είναι «αναίσθητοι» φαινομενικά, κάτι σηκώνουν. Κάτι τους έκανε να επιδεικνύουν την αναισθησία τους ως το πιο σημαντικό τους απόκτημα. Μπορεί η πληγωμένη τους καρδιά, που τώρα πια είναι ερμητικά κλειστή. Μπορεί και όχι. Όμως σίγουρα κάτι σηκώνουν.


Ελληνική Κοινωνική Έρευνα -Greek Social Research: Το χρονικό της αυτοεκτίμησης\nΚάθε έμβιο ον, αλλά πολύ περισσότερο ο άνθρωπος, επιζητεί να αφήσει τα χνάρια του στον πλανήτη και να λαξεύσει τη μαρτυρία του στο γλυπτό της ιστορίας. Ποθεί να αναχθεί από ένα ασήμαντο συμβάν σε ένα αδιάψευστο γεγονός. Αγωνίζεται να καταστήσει πασιφανή στις κατοπινές γενεές τα απολιθώματα της πορείας του και αγωνιά να διατρανώσει τα συστατικά της προσωπικότητάς του υπερβαίνοντας την φρίκη του μηδενός.\nΠριν καν ξεφύγουμε από τον καταναγκασμό της αδυνασίας, σχεδόν από το πρώτο έτος της ζωής, αποκτάμε ταυτότητα του Εγώ. Αντιλαμβανόμαστε έκπληκτοι ότι δεν είμαστε τα πάντα και πως ό,τι κρατάμε στο χέρι δεν είναι προέκταση του εαυτού μας. Αυτό οι ψυχολόγοι το επικροτούν ως αναπτυξιακό άλμα. Θα πρέπει να είναι μεθυστική – τουλάχιστον στα αρχικά της στάδια- η συνειδητοποίηση ότι είμαστε διαφορετικοί από τους άλλους, από τα αντικείμενα και τις καταστάσεις. Το τέλος της αισθησιοκινητικής περιόδου σηματοδοτεί την αρχή της ατομικότητας, μια παρακαταθήκη η οποία θα δυναστεύει τις πράξεις μας μέχρι το τέλος και πολύ πέρα από αυτό. Έξαφνα ένα σημείο αναφοράς, ένας βράχος στο μέσον της αοριστίας, ένα ζύγι με το οποίο θα κρίνουμε τα πάντα. Ακόμα και η αλληλουχία των χρονικών σημείων αποκτά νόημα μέσα από την επίπλαστη σταθερότητα του διαφοροποιητικού Εγώ. Η αυτοεκτίμηση την περίοδο αυτή ταυτίζεται με την υπέρβαση των ωδινών της επιβίωσης. Εκδηλώνεται μέσα από τα γεμάτα ικανοποίηση χαμόγελα των βρεφών, που στερούμενα επικοινωνιακής αξίας, καθρεφτίζουν τον κορεσμό από την τροφή, την πληρότητα από στοργή, την κατασίγαση των αναγκών. Κάθε μέσο επιστρατεύεται, για να τραβήξει την προσοχή των ενηλίκων, που θα του καλύψουν την ολοκληρωτική ανημποριά και εξάρτηση. Τα γοερά κλάματα, το διατρητικό βλέμμα, οι χαριτωμένες κινήσεις διδάσκουν τη μητέρα – το πρότυπο όλων των κατοπινών σχέσεων – πώς να το αγαπά. Από την επιδοκιμασία ή την απόρριψή της κρίνεται το παιχνίδι της μελλοντικής αυτοεκτίμησης, που σε εκείνη την φάση δεν είναι τίποτε άλλο, παρά το δικαίωμα της συνέχειας στη ζωή. Η προσκόλληση προς το πρόσωπο αυτό επιβεβαιώνει ή διακυβεύει την κατοπινή αίσθηση της αξίας και καθορίζει το ύφος της. Αν η μορφή της μητέρας προβάλλει ως αυστηρή, απαγορευτική, αποξενωμένη ή υπερπροστατευτική, αποστασιοποιημένη και χωρίς πηγαίο ενδιαφέρον για την ανάπτυξη του παιδιού, τότε η ασχημάτιστη αυτοεκτίμηση καθηλώνεται. Δίχως κίνητρα για την ενεργοποίηση των δεξιοτήτων του, στερούμενο της αυτενέργειας και πρωτοβουλίας, το βρέφος θα καταπνίξει τις τάσεις του για εξερεύνηση του κόσμου, θα καταστείλει το έμφυτο πάθος του για δράση και θα περιορίσει τις ορμές του, ώστε να διασφαλίσει την τόσο αμφίβολη αγάπη της. Η πολιτική αυτή θα εξελιχθεί σε μάθηση και θα αναπαράγεται σε όλες τις μετέπειτα σχέσεις: Η υποταγή σε κανόνες, σε πρόσωπα και καταστάσεις και η μεταβίβαση των ευθυνών θα εγγυάται την αποδοχή των σημαντικών άλλων. Η καταρράκωση της αυτοεκτίμησης θα είναι τότε μη αναστρέψιμη. Αντίθετα, η μητέρα, που το ένστικτό της θα την οδηγήσει στην ελεγχόμενη παροχή ελευθεριών, που θα την αναγάγει σε λιμένα ασφάλειας στις περιπλανήσεις του βρέφους και σε πηγή θαλπωρής μετά τον κάματο των περιπετειών του, αυτή, που θα ενισχύει και θα επιβραβεύει κάθε νέα του κατάκτηση, αλλά παράλληλα θα του διδάσκει τα όρια των δυνατοτήτων του, θα αποδειχθεί προμαχώνας και στηλοβάτης της αυτοεκτίμησής, υποσυνείδητη σύμμαχος και αρωγός στις τολμηρές σταυροφορίες του και αναφορά για όλες τις μελλοντικούς συναισθηματικούς δεσμούς\nΜε το ψέλλισμα των πρώτων μορφημάτων ο άνθρωπος διαδηλώνει την διαφορετικότητά του από όλα τα υπόλοιπα έμβια όντα. Η εγκαθίδρυση της γλώσσας γίνεται έναυσμα του συμβολισμού, απαρχή της αποδέσμευσης από τα μπουντρούμια της αντικειμενικής πραγματικότητας, δυνατότητα αποστασιοποίησης από τον εαυτό, διδασκαλία για το πώς να διασκεδάζει τις χρονικότητες και να εντρυφεί στο αφανέρωτο από τις αισθήσεις. Μαθητής της υπέρβασης και ασκητής του πρωτοδοκίμαστου ξεμακραίνει διστακτικά εκείνη την περίοδο στα μονοπάτια του μύθου. Το παραμύθι- η παρηγοριά- εδραιώνεται στη σκέψη του και τον αποπλανεί σε διαστάσεις ονειρικές. Η λογική έχει εξοριστεί από τον τόπο αυτό. Γευσιγνώστης του αφύσικου και των απίθανων καταλήξεων, θηρευτής γνώσης ενορατικής, μη εχούσης χρείαν αποδείξεων, τυχοδιώκτης συγκινήσεων, που μόνο με το συναίσθημα είναι δυνατόν να τις υποψιαστεί. Γιατί ο μυθικός κόσμος των πρώτων ετών της ζωής απαξιώνει το προβλέψιμο, υιοθετεί το αλλόκοτο, προσωποποιεί το άψυχο και κάνει εφικτό το απροσπέλαστο. Είναι το βασίλειο του υποσυνειδήτου, τα Ηλύσια Πεδία των αναμνήσεων, που ,ως ενήλικας, ποτέ δεν θα ξαναθυμηθεί, των αποχρώσεων που θα καταπιεί η λησμοσύνη, των δονήσεων που δεν θα πάλλουν άλλη φορά την καρδιά. Αποδεκατισμένα σκιρτήματα, φωνές αγαπημένες όσων με περισσή συγκίνηση διηγήθηκαν ιστορίες, εικόνες φευγαλέες και συγχορδίες αισθημάτων, που ποτέ πια δεν θα ξανανιώσει, παρά μόνο εάν τρελλαθεί ή υπερκεράσει τις συμβατικότητες.\nΗ αυτοεκτίμηση στα πρώτα έτη της ζωής αποκτάται μέσω της ταύτισης με τους ήρωες των παραμυθιών και με την εσωτερίκευση των συμβολισμών και των ουτοπικών παραστάσεων. Το παιδί πρέπει να γίνει ο νοερός συνοδοιπόρος του βασιλόπουλου, που αντιμάχεται τα στοιχειά του κόσμου, για να φέρει λίγο από τ’ αθάνατο νερό στην αγαπημένη του. Πρέπει να διαπραγματευτεί με ξωτικά, να κοιμηθεί σε παγωμένα μέλαθρα, να γητευτεί από νεράιδες και να αφουγκραστεί τους ήχους του δάσους. Να προσωποποιήσει τα άψυχα, να συνομιλήσει με αντικείμενα, να υπερβεί τους φυσικούς νόμους και να πλάσει έναν δικό του κόσμο, όπου μια κοιμισμένη πριγκίπισσα πάντα θα το καρτερεί.\nΈτσι εξελίσσεται ο ανθρώπινος νους, ακροπατώντας σε δύο κόσμους, που για τους τυφλώττοντες είναι μόνο αντιφατικοί . Αλλά ο σύγχρονος τρόπος ζωής, παρά τις δεκαετίες της ψυχανάλυσης, το αγνοεί. Τα ριζώματα αυτά, όμως, τα σκοπίμως λεηλατημένα από τον εμπειρισμό, τα εσκεμμένα κλειδωμένα στις κρύπτες του χρόνου, τα απωθημένα λοιδωρούμενα διά τραυματικών μομφών, ενσκήπτουν σαν λαίλαπα στις παραζάλες του βίου χλευάζοντας τις αντιστάσεις της λογικής, παραβιάζοντας τις κερκόπορτες της αντικειμενικότητας και προσθέτοντας στα δεινά του θετικισμού την έννοια της ψυχοπαθολογίας. Το πρόβλημα του σημερινού συστήματος αξιών είναι ότι παράγει και προάγει νευρωσικούς ανθρώπους, ενώ τα κριτήρια επιτυχίας που επιβάλλει, εκφυλλίζουν την έννοια της αυτοεκτίμησης: ωφελιμότερο είναι να διαβεί κανείς τις συμπληγάδες τσακισμένος, αλλά αυτόνομος, παρά να συνεχίσει γεμάτος έπαρση το ταξίδι προς ένα τόπο, στον οποίο το χρυσόμαλλο δέρας έχει προ πολλού απομυθοποιηθεί.\nΗ ‘μιμητική’ αυτοεκτίμηση θα ξεδιπλωθεί μέσα από το συμβολικό παιχνίδι, κατά τη διάρκεια του οποίου, το παιδί θα υποδυθεί όλους τους ρόλους, που έχει βιώσει, είτε φαντασιακά είτε στο οικογενειακό περιβάλλον. Θα γίνει η στοργική μητέρα της κούκλας ή ο τιμωρός του, ο τρομερός πολέμαρχος ή ο ικανός αθλητής, το αδύναμο παιδάκι ή ο ανίκητος προστάτης των αναξιοπαθούντων. Είναι ακόμα νωρίς να μιλάμε για ενιαία αυτοεκτίμηση. Περισσότερο πρόκειται για έναν κερματισμό της σε πολλαπλές αυτοεικόνες, πριν την κρίσιμη περίοδο, που θα ανασυντεθούν σε μια με μονιμότερα και λειτουργικότερα χαρακτηριστικά.\nΟι πρώτες απαγορεύσεις με την είσοδο στη νηπιακή ηλικία από γονείς και αργότερα τους δασκάλους στέλνουν ξεκάθαρο το μήνυμα για το ποιος θέτει τους κανόνες και ποιος χειρίζεται τις ελευθερίες. Η αντίδραση σε αυτό τον καινοφανή περιορισμό θα κρίνει τη διαμόρφωση της αυριανής αυτοεκτίμησης. Το παιδί, που θα εγκλιματιστεί ανώδυνα στο πρωτόγνωρο τοπίο, θα αναπτύξει αυτοεκτίμηση κοινωνικοποίησης ή κομφορμισμού, ενώ εκείνο ,που θα το βιώσει ως απειλή θα οδηγηθεί στην απόρριψη, την περιθωριοποίηση ή την επαναστατικότητα.\nΣτη σχολική ηλικία, καθώς το παιδί αρχίζει να συναναστρέφεται και με άλλους ανθρώπους εκτός από αυτούς του στενού οικογενειακού του περιβάλλοντος, πολλοί νέοι παράγοντες αλληλεπιδρούν, οριοθετώντας την αυτοεκτίμηση. Σε αυτή την φάση της ζωής του, αξιολογείται σε επιμέρους τομείς, όπως στις σχέσεις με τους συνομηλίκους, στην πνευματική απόδοση, στα χαρακτηριστικά της προσωπικότητας και της συμπεριφοράς. Το παιδί καλείται να ανακαλύψει και να εκμεταλλευτεί τις πραγματικές του ικανότητες γεγονός που επηρεάζει την διαμόρφωση της αυτοεκτίμησης του.\nΗ πάροδος των ετών συνοδεύεται από παντοειδείς προκλήσεις και το φέρνει αντιμέτωπο με επιτυχίες αλλά και αποτυχίες. Έτσι έχει την δυνατότητα να ανακαλύψει το μέγεθος των δεξιοτήτων του σε διάφορους τομείς. Οι προηγούμενες εμπειρίες του, όσον αφορά στην αντιμετώπιση και αποδοχή από το περιβάλλον του θα παίξουν σημαντικό ρόλο στο πώς θα αντιλαμβάνεται τις διάφορες καταστάσεις και στο πώς θα αξιολογεί την κάθε ευκαιρία που θα του παρουσιάζεται. Υπάρχουν όμως και κάποιες ανεξέλεγκτες παράμετροι, που μπορούν να επηρεάσουν την διαδικασία αυτή, όπως η ευχέρεια στο να δημιουργεί προσωπικές σχέσεις, κάποια ματαίωση από ένα αγαπημένο πρόσωπο ή η αφαίρεση δύναμης ( για παράδειγμα, αν το παιδί έχει απειληθεί ή κακοποιηθεί κάποια στιγμή στην ζωή του). Τα συναισθήματα ντροπής, αυτο-κατηγορίας ή αναξιότητας, που μια τέτοια κατάσταση μπορεί να προκαλέσει, μπερδεύουν το παιδί και δρουν ανασταλτικά στην διαδικασία διαμόρφωσης της αυτοεκτίμησής του.\nΑν τα παιδιά της πρώιμης παιδικής ηλικίας ερωτηθούν για το πώς αξιολογούν τον εαυτό τους οι απαντήσεις τους μπορεί να ποικίλουν από μέρα σε μέρα. Εφόσον έχουν πετύχει υψηλή βαθμολογία σε κάποιο μάθημα πρόσφατα και ο δάσκαλος τα έχει επιδοκιμάσει, αν έχουν κερδίσει σε κάποιο αθλητικό αγώνα επευφημούμενα από τους γνωστούς τους, θα απαντήσουν ότι είναι πολύ καλοί. Αν για κάποιο λόγο η επίδοσή τους σε μία και μόνο δοκιμασία είναι χαμηλή, η αυτοαξιολόγησή τους είναι αρνητική. Επομένως, γενικές ερωτήσεις, όπως ‘ είσαι καλός μαθητής’, ‘είσαι καλό παιδί’, ‘σε αγαπούν οι γονείς σου’, εξαρτώνται αποκλειστικά από τις πιο πρόσφατες εμπειρίες. Είναι ακόμη αδύνατον να θεωρήσουν τον εαυτό τους συνολικά, γιατί δεν έχουν την ικανότητα της αποστασιοποίησης.\nΔεν είναι τυχαίο βέβαια, που το κράτος πρόωρα κόπτεται να κάνει φανερή την παρουσία του στην όλη διαδικασία. Όταν η παρέμβαση γίνεται στο στάδιο αυτό, είναι καταλυτική. Εραστής του αλυτρωτισμού των συνειδήσεων, απομονωμένο μέσα στα κάστρα της διαφθοράς, που εξ ορισμού το συνοδεύει, μετονώμασε σε δημοκρατία την τυραννία της μάζας, σε έννομη τάξη την υποταγή, σε πρότυπο την μετριότητα. Κονιορτοποιώντας την φυσική τάση του ατόμου για αυτονομία εισήλασε βρυχώμενο σε κάθε έκφανση της παιδευτικής διαδικασίας καθορίζοντας το περιεχόμενο της μάθησης, αυθαιρετώντας στη μεθοδολογία της και ασελγώντας πάνω στους κοινωνούς της. Σαν αιμοσταγής εκδορέας των συνειδήσεων, άλλοτε επικαλούμενο εικονικές απειλές και άλλοτε προφασιζόμενο το γενικό συμφέρον, προσετερίστηκε την παιδαγωγική , εκβιομηχάνισε τα πορίσματά της, χρηματοδότησε επιλεκτικά τους αργυραμοιβούς της και μεταμόρφωσε την εξέλιξη σε αναχρονισμό. Οι σύγχρονες θεραπαινίδες των επιστημών, ως μοιχαλίδες, καλύπτουν την ανομία τους συνωμοτώντας με τους κρατούντες, αποδεικνύοντας τα αυταπόδεικτα και αναμασώντας τα ήδη ειπωμένα. Ενσωματωμένα παράσιτα στις δομές της εξουσίας, εξαγορασμένοι γελωτοποιοί του πνεύματος, σαν ξενιστές απομυζούν την πιο δυσεύρετη αμβροσία- την ελευθερία της σκέψης. Κάποιος θα υποψιαζόταν πως όλα αυτά γίνονται βάσει ενός σατανικού σχεδίου. Όμως, στο βάθος, αυτός που στο μέτωπό του έχει σκαλίσει την αποδοχή της ματαιότητας μπορεί να διακρίνει να ακτινοβολεί το μέγεθος της αφέλειας και της ηλιθιότητας τους.\nΕάν μια παράμετρος της αυτοεκτίμησης είναι η επιτυχία, τότε υψηλή αυτοεκτίμηση θα αποκτήσουν όχι εκείνα τα παιδιά, που θα συμβιβαστούν με την επιχειρούμενη προεξόφληση των ορίων τους μέσα από το σχολείο, όντας καλοί μαθητές ούτε εκείνα που θα αντιδράσουν βίαια. Το σύστημα ή ενσωματώνει ή περιθωριοποιεί τους διαφωνούντες. Όσα όμως θα καταφέρουν να διαπραγματευτούν, εξαργυρώνοντας τις υποχωρήσεις με ανεξαρτησία, αυτά θα μεθέξουν και της γνώσης και της ικανότητας για προσαρμογή.\nΗ κατάσταση αλλάζει δραστικά κατά την περίοδο της λανθάνουσας σεξουαλικότητας, στις ηλικίες από 7-13 ετών και αργότερα με την εμφάνιση της εφηβείας. Τα παιδιά αυτής της ηλικίας διακατέχονται από μια ανείπωτη δίψα για ζωή, από ενθουσιασμό για τις εκδηλώσεις της και μια αισιοδοξία, που πολλές φορές είναι ψευδεπίγραφη. Αν κατά τα προηγούμενα χρόνια οι γονείς αποτελούσαν το μέτρο σύγκρισης των αυτοαξιολογήσεών τους, και οι δάσκαλοι διεκδικούσαν για λίγο το ρόλο αυτό, είναι οι παιδικές ομάδες και οι θέσεις των παιδιών στην ιεραρχία της, που πλέον καθορίζουν την αυτοεικόνα. Το στάδιο αυτό χαρακτηρίζεται από παγίωση των νοητικών δομών, από πειραματισμούς με το συγκεκριμένο και την τοποχρονική πραγματικότητα, από διαδικασίες κοινωνικοποίησης και εσωτερίκευσης των ερεθισμάτων μέσω των αναπαραστάσεων και της κατηγοριοποίησης. Η αυτοεκτίμηση πλέον έχει μεγαλύτερο πλαίσιο αναφοράς για να καθοριστεί. Η εγωκεντρική ηθικότητα εξελίσσεται και αυτή περνώντας από την αρχή της ηδονής και το φόβο της τιμωρίας στο σχηματισμό και αποδοχή κανόνων, που σταδιακά ξεφεύγουν από τον εαυτό και ολοένα και περισσότερο αναφέρονται στον άλλο. Η συναισθηματική νοημοσύνη εξελίσσεται, επιτρέποντας στο άτομο να αναλύει και τα δικά του αισθήματα, αλλά και να καταλαβαίνει τις συναισθηματικές διακυμάνσεις των άλλων. Η ηθική γίνεται αυτόνομη και οι ηθικοί κανόνες δεν υπαγορεύονται από την κοινωνία, αλλά εκπορεύονται από την συνείδηση. Όλα προειδοποιούν για την επερχόμενη αναγέννηση. Τα πάντα προιδεάζουν για την απαρχή της νόησης που ξεχωρίζει τον άνθρωπο από τα ζώα, τον άνθρωπο από τους ανθρώπους : την αφαιρετική σκέψη.\nΤα παιδία της προ-εφηβικής περιόδου μπορούν να δώσουν ακριβείς απαντήσεις, όσον αφορά την αυτοαξιολόγησή τους. Συνήθως ο στίβος στον οποίο δοκιμάζεται η αυτοεκτίμηση είναι:\n- Ο ακαδημαικός, δηλαδή οι επιδόσεις στο σχολείο.\n- Ο αθλητικός, δηλαδή ο κινητικός συντονισμός του σώματος και τα αθλήματα.\n- Η εξωτερική εμφάνιση, δηλαδή πόσο ελκυστικά είναι στα άλλα παιδιά.\n- Η δημοτικότητα, δηλαδή πόσο δημοφιλή είναι στους συνομιλήκους και σπανιότερα στους ενηλίκους.\n- Η συμπεριφορά, δηλαδή πόσο αυτοέλεγχο διαθέτουν και πόσο συνεπή είναι.\nΟι πίστεις τους για τις αποδόσεις τους στους παραπάνω τομείς δεν είναι ικανές από μόνες τους να εγκαθιδρύσουν την αυτοεκτίμηση. Μεγάλη σημασία έχει και το πόσο σημαντικός είναι για το παιδί ο καθένας από αυτούς και η επακόλουθη ασυμφωνία ή ισορροπία. Για παράδειγμα, εάν ένα παιδί είναι καλό στα αθλητικά και ο αθλητισμός έχει βαρύνουσα σημασία στη ζωή του, τότε η αυτοεκτίμησή του είναι υψηλή. Εάν δεν είναι ικανός αθλητής, αλλά ο αθλητισμός είναι ήσσονος σημασίας, τότε πάλι η αυτοεκτίμησή του μπορεί να είναι υψηλή, αντλώντας ερείσματα από κάποιον άλλο τομέα. Το πραγματικό πρόβλημα προκύπτει, εάν ένας τομέας είναι σημαντικός για το παιδί, αλλά οι επιδόσεις του σε αυτόν χαμηλές. Υπάρχουν μεγάλες διαφυλικές διαφορές σχετικά με την σημασία αυτών των τομέων. Έτσι τα κορίτσια δίνουν έμφαση στον τομέα της εξωτερικής εμφάνισης, ενώ τα αγόρια στην δημοτικότητα και στα αθλητικά. Αυτά καθορίζονται περισσότερο από τις αξίες και τις προσδοκίες του περιβάλλοντος. Κάθε παιδί διαθέτει δική του ιδιοσυγκρασία και είναι αυτή που διαμορφώνει την σχέση τομέα- επίδοσης.\n1.2.2 Εφηβική Ηλικία\nΤο τελικό- τουλάχιστον για τον Piaget- αυτό στάδιο στην εξέλιξη των γνωστικών ικανοτήτων, διακρίνεται από τους υποθετικο-παραγωγικούς συλλογισμούς και την αποδέσμευση από τον κόσμο των συγκεκριμένων φαινομένων και διαδικασιών. Πρόκειται για την διατύπωση του δεύτερου πιο αμείλικτου ερωτήματος μετά το ‘γιατί’ στον μαραθώνα του πνεύματος. Είναι η επέλαση του ‘αν’, η οποία αλλάζει συλλήβδην τον τρόπο με τον οποίο αντιλαμβάνεται, χειρίζεται και εσωτερικεύει τον κόσμο ο σκεπτόμενος άνθρωπος. Η εξάρτηση από το εδώ και τώρα για μια ακόμη φορά παύει να είναι δεσμευτική, μόνο που, εάν αυτό αρχικά έγινε με τριήρη τη φαντασία, πλέον ο επαγωγικός ή παραγωγικός συλλογισμός είναι το μέσο, με το οποίο καταλύονται τα εμπόδια. Το αυτονόητο περνά από το μικροσκόπιο, το καθημερινό επαναπροσδιορίζεται με νέα κριτήρια, το δεδομένο γίνεται ερευνητική υπόθεση και η κριτική διάθεση διαπερνά όλες τις πτυχές του επιστητού. Καθώς τις πράξεις και τις διαθέσεις του ατόμου εμφυσά οίστρος επαναδιαπραγμάτευσης και καθώς διαπιστώνει ότι η καθεστώσα τάξη δεν είναι η μόνη εναλλακτική πραγματικότητα, που μπορεί να υπάρξει, η καλπάζουσα σκέψη μεταβάλλεται σε επαναστατική, το καυστικό μυαλό παίζει φιλάρεσκα με την αμφισβήτηση και πλανάται σε καταστάσεις πρωτοιδωμένες.\nΗ αυτοεκτίμηση πλέον αναφέρεται στην συνολική ιδέα του εαυτού, επηρεάζεται περισσότερο από την αξία, παρά από τις επιμέρους ικανότητες. Αντί κάθε μεμονωμένο θετικό ή αρνητικό γεγονός να αλλάζει συλλήβδην την αυτοεκτίμηση, γίνεται μια συνολική διευθέτηση των ερεθισμάτων. Ο εαυτός έρχεται πια αντιμέτωπος με τον εαυτό του και δοκιμάζει διάφορες κοινωνικές ταυτότητες, για να διακριβώσει ποια ταιριάζει περισσότερο στις εσωτερικές του πίστεις και αντιλήψεις. Τα πρότυπα που θέτει ο πολιτιστικός περίγυρος γίνονται τυραννικά. Αν μία έφηβη πιστεύει ότι είναι άσχημη, θα αναπτύξει αισθήματα μειονεξίας, αγνοώντας τα εξωτερικά δεδομένα, που ενδεχομένως αποδεικνύουν το αντίθετο. Συνήθως,βέβαια, οι αρνητικές εμπειρίες σε κάποιο τομέα αντισταθμίζονται από τις επιδόσεις σε κάποιον άλλο. Οι μηχανισμοί άμυνας δημιουργούν μια προστατευτική ασπίδα γύρω από το εγώ, η αξιολόγηση του οποίου έχει σταθερότητα, ακλόνητα κριτήρια και αφηρημένες γνωστικές και συναισθηματικές δομές. Η ένταξη σε ομάδες είναι άλλη μια σωτήρια λύση για την αυτοεκτίμηση του εφήβου, δεδομένου ότι τον διαφοροποιούν από τους υπόλοιπους, καλύπτουν τις αδυναμίες και πολλαπλασιάζουν την αίσθηση δύναμης.\nΚατά τα επόμενα έτη το γενικό πλαίσιο της αυτοεκτίμησης θα εξελιχθεί, αλλά ολοένα και δυσκολότερα θα αλλάζει. Όλα θα καταπαραυνθούν με την ενηλικίωση. Οι φουρτούνες της αντίρρησης θα κοπάσουν, οι μέριμνες της καθημερινότητας θα μεταβληθούν σε κυματοθραύστη των επικίνδυνων συνειρμών και ο συμβιβασμός δεν θα αργήσει να έρθει, όχι με τη μορφή χιονοστιβάδας, αλλά ήσυχα και σταδιακά, με τα ανταλλάγματα που προσφέρει η κοινωνία σε όλους όσους ενέδωσαν. Οι εξάρσεις της εφηβικής αφαιρετικής σκέψης με μειδιάματα θα καταγράφονται στο ιστορικό των γνωστικών διεργασιών και η δικτατορία του συγκεκριμένου θα επανέλθει δραστικότερη και ελάχιστα ανεκτική.\n1.2.3 Ενήλικη ζωή\nΣύμφωνα με τις υπάρχουσες έρευνες, η αίσθηση της αυτοεκτίμησης μπορεί να είναι συνειδητή μόνο όταν το άτομο ενηλικιωθεί, γιατί τότε καλείται να βιώσει καταστάσεις και εμπειρίες, για τις οποίες μπορεί να αναλάβει αποκλειστικά τις ευθύνες και τις συνέπειες. Έχει τη δυνατότητα να προβλέψει τις επιπτώσεις της δημιουργίας στενών προσωπικών σχέσεων ή η απώλειά τους, να προνοεί για τα αποτελέσματα των ενεργειών του και γενικά εκπαιδεύεται στην διαχείριση των κινδύνων.. Επίσης, μπορεί να προβλέψει ποιες ικανότητες θα πρέπει να έχει αναπτύξει, προκειμένου να ανταπεξέλθει σε τομείς της ζωής του, όπως ο εργασιακός ή ο οικογενειακός. Του δίνεται η δυνατότητα, μέσω της συμπεριφοράς και των επιλογών του, όχι μόνο να ελέγξει την αυτοεκτίμησή του αλλά και να την εξελίξει, ως ένα σημείο.\nΌταν ένα άτομο αντιμετωπίζει μια κατάσταση, η σχέση ανάμεσα στο αποτέλεσμα και την επίδραση που θα έχει στην αυτοεκτίμησή του, είναι συχνά αναμενόμενη. Η επιτυχία οδηγεί στην βελτίωση του επιπέδου της αυτοεκτίμησης και η αποτυχία στην μείωσή του. Κατά τον ίδιο τρόπο λειτουργούν τα πράγματα και στις προσωπικές σχέσεις, μόνο που εδώ η επιτυχία και η αποτυχία αντικαθίστανται από την αποδοχή ή την απόρριψη αντίστοιχα.\nΣύμφωνα με τον Epstein(1984), οι εμπειρίες που συνδέονται με την αυτοεκτίμηση, διαφέρουν ανάλογα με το φύλο. Οι γυναίκες, για παράδειγμα, αναφέρονται περισσότερο σε εμπειρίες αποδοχής και απόρριψης ενώ οι άντρες σε εμπειρίες επιτυχίας και αποτυχίας. Η ίσος καταμερισμός ανάμεσα στην αίσθηση της αξίας και της ικανότητας είναι πολύ σημαντική για την διαμόρφωση και την διατήρηση ενός ικανοποιητικού επιπέδου αυτοεκτίμησης.\nΟι Sanford & Donovan (1984) θεωρούν ότι η κουλτούρα ,μέσα στην οποία ένα άτομο ανατρέφεται, μπορεί να έχει καταλυτική επίδραση πάνω του. Μια γυναίκα που έχει μεγαλώσει σε ένα συντηρητικό περιβάλλον, είναι πιθανό να έχει επηρεαστεί αρνητικά, όσον αφορά στην διαμόρφωση των ικανότητων της, γεγονός που την καθιστά αδύναμη να αντιμετωπίσει τις αντιξοότητες της σύγχρονης πραγματικότητας. Κάτι αντίστοιχο μπορεί να συμβεί, όταν η ίδια κοινωνία υπερτονίζει την ευθύνη του άντρα για επαγγελματική αποκατάσταση και στήριξη της οικογένειας και παράλληλα υποβαθμίζει την ανάγκη του να νοιάζεται και να φροντίζει τους άλλους.\n- Αίσθηση ικανότητας\n- Αίσθηση του ελέγχου\n- Αίσθηση της συνέπειας\n- Αίσθηση της ηθικότητας\nΕίναι καθολικό φαινόμενο της ανθρώπινης φύσης η δημιουργία κανονιστικών αρχών και ηθικών κανόνων, που οριοθετούν τι μπορεί να γίνει, τι πρέπει να γίνει, τι απαγορεύεται και τι υπερβάνει την ατομική ευθύνη (Pearce & Cronen,1998). Η αυτοεκτίμηση ενισχύεται όταν η βεβαιότητα της ακεραιότητας, και ειδικότερα της αυτόνομης ηθικής, είναι υψηλή.\nΗ φύση της αυτοεκτίμησης είναι τέτοια, που μας καταδεικνύει τα προβληματικά και δυνατά σημεία της προσωπικότητας μας και βρίσκεται σε άμεση σχέση με τις εφεδρείες δεξιοτήτων και μαθήσεων, που έχουμε σε αναμονή. Κάθε επιτυχία και αποτυχία στη ζωή καταγράφεται και αναγάγεται σε μάθηση, που μπορεί να χρησιμοποιηθεί σε ανάλογες περιστάσεις. Η εφαρμογή της γνώσης αυτής είναι εγγύηση για την αποτελεσματικότητα και αυτό με τη σειρά του οδηγεί στην αυτοεκτίμηση και τον αυτοσεβασμό.\n1.2.4 Μέση ηλικία\nΗ είσοδος στη μέση ηλικία ενσκήπτει, χωρίς καν να έχει συνειδητοποιηθεί. Η δυναστεία της καθημερινότητας, οι τυραννικές ανάγκες των προηγουμένων ετών, που ανάλωναν την ενεργητικότητα του ατόμου, αλλά έδιναν νόημα στη ζωή του, επέδρασαν, όπως το κεντρί της μέδουσας στην αντίληψη του χρόνου. Για ένα μεγάλο χρονικό διάστημα η αξία έπρεπε επιτακτικά να αποδειχθεί μέσω της επαγγελματικής αποκατάστασης, της εύρεσης συντρόφου και της απόκτησης παιδιών. Όλα αυτά απονέκρωσαν την αίσθηση της παρέλευσης των ετών και υποβάθμισαν το βιολογικό και συναισθηματικό αντίκτυπό τους. Η απροσδόκητη εμφάνιση ρυτίδων, η ‘πρώτη θωπεία του θανάτου’ κατά τον ποιητή, κάποια απρομελέτητη συγκυρία, ένα αναπάντεχο ατύχημα, η αλλαγή των εργασιακών συνθηκών, η επιδείνωση των συζυγικών σχέσεων, μια απειλητική ασθένεια, αλλά και ο κορεσμός των αναγκών, η καθημερινότητα και η απομάκρυνση των παιδιών από την οικογενειακή εστία, επισπεύδουν την αγχογόνο διαπίστωση ότι η νεότητα έχει αμετάκλητα παρέλθει και πως οι άλλοι τους μέμφονται, με ολοένα και συχνότερες αναφορές, για το αδίκημα της ωρίμανσης. Το υποσυνείδητο ποτέ δεν συμβιβάζεται με την έννοια της φθίσης. Η κοινωνία προβάλλει την απέχθειά της για το μαρασμό περιθωριοποιώντας σταδιακά τους ηλικιωμένους. Και ‘ καθώς περνούν τα χρόνια πληθαίνουν οι κριτές που μας καταδικάζουν’, κατά το Σεφέρη. Η άρση του ακαταλόγιστου και της παραφοράς, που παρείχε αφειδώς η νεότητα, προκαλεί αμηχανία και εμπεριέχει το στοιχείο της εκπλήξεως. Ο καταναγκασμός του εναπομείναντος χρόνου ζωής και των έξωθεν επιβεβλημένων ορίων προβάλλει αδυσώπητος και αυτό, που μέχρι τώρα αφορούσε μόνο τους άλλους, η παρακμή, πλέον ‘κουρταλεί’ τις θύρες της ύπαρξης.\nΟ τρόπος που ο καθένας αντικρίζει το δειλά εμφανιζόμενο «τέλος» ποικίλει από άτομο σε άτομο. Οι περισσότεροι δεν έχουν προετοιμαστεί για τέτοιες μεταφυσικές προσεγγίσεις. Ξαφνικά όλα μοιάζουν να επιταχύνονται ανεξέλεγκτα. Καριέρα, οικογένεια, γάμος, προσωπική εξέλιξη οδεύουν προς την κορύφωση τους και αναπάντεχα γεγονότα σκιάζουν την προσχεδιασμένη και πλασματικά απρόσκωπτη πορεία. Αντιμέτωποι με όλα αυτά οι μεσήλικες αναπτύσσουν καταθλιπτικά σύνδρομα, καταφεύγουν στον αλκοολισμό, στο κάπνισμα, σε παντοειδείς εξαρτητικές συμπεριφορές, σε παλιμπαιδισμούς και ενίοτε επιλέγουν την έσχατη λύση, την αυτοκτονία. Η δουλειά τους μετατρέπεται εξαίφνης σε καταδυνάστευση και ανούσια ενασχόληση, ενώ η μειωμένη συγκριτικά ενεργητικότητα, όσο κι αν με εξιδανικεύσεις ή αρνήσεις εκλογικεύεται, αφήνει ανεξίτηλα σημάδια στις άλλοτε άκοπες δραστηριότητες. Οι πιέσεις από τον επαγγελματικό χώρο, η αίσθηση των περιθωρίων που στενεύουν, η οικογένεια με την αθέλητα διαφοροποιημένη δυναμική και οι αυξημένες ευθύνες οδηγούν σε διαζύγια, εξωσυζυγικές σχέσεις, επιτείνοντας την αίσθηση αδυναμίας και της κατάρρευσης ενός κόσμου, που με τόση αυταπάρνηση οικοδομήθηκε. Ελάχιστοι συμβιβάζονται αγόγγυστα με την ηλικία τους. Οι περισσότεροι αναλώνονται σε μεμψιμοιρίες, μηρυκάζοντας τα λάθη του παρελθόντος, θρηνώντας ‘με των δειλών τα παρακάλια και τα δάκρυα’ για ‘την Αλεξάνδρεια που χάνουν’. Οι συνήθειες της ζωής, τα διλήμματα που εξοβελίστηκαν αναπάντητα, οι επιλογές που ως σοφές αποφάσεις ακολουθήθηκαν, επανεξετάζονται. Ο φόβος του θανάτου ενσκήπτει μαζί με τη διαπίστωση ότι ‘ουκ έτι καιρός’. Η υπερτροφική εξάρτηση από τα υλικά αγαθά και την επαγγελματική επιτυχία είναι η παγίδα που οδηγεί στην κρίση, ειδικά αν οι φιλοδοξίες μεταλλαχθούν σε εμμονές ή απωθημένες ματαιώσεις. Αντίθετα, η αυτοεκτίμηση διατηρείται αλώβητη από όσα άτομα μέσης ηλικίας έχουν μάθει να θεωρούν ως σημαντικότερη τη ψυχική και νοητική υγεία, την επιτυχημένη οικογένεια, την χαλάρωση και την ευτυχία, που θεμελιώνεται με την προσφορά. και την ανιδιοτελή στήριξη, όσων χρήζουν βοηθείας. Έχει διαπιστωθεί ότι η χαμηλή αυτοεκτίμηση σε αυτή την ηλικία είναι η ρίζα πολλών προσωπικών προβλημάτων, δεδομένου ότι εξασθενεί τις φιλίες, αποδυναμώνει τις σχέσεις, και εκφυλίζει τη διάθεση για συμμετοχικότητα.\nΝέες μορφές δημιουργικότητας και αναθεωρημένες φιλοδοξίες πρέπει οπωσδήποτε να εφευρεθούν. Η μέση ηλικία προσφέρεται για προσωπική πρόοδο. Μπορεί να είναι ευκαιρία για εξέλιξη αλλά και στασιμότητα. Όμως, αναμφισβήτητα αποτελεί πρόκληση, γιατί αυτή θα κρίνει το στοίχημα της ζωής.\nΥπάρχουν διάφορες τεχνικές για να αντιμετωπιστούν τα νέα δεδομένα, που αφορούν τόσο το σωματικό, όσο και τον ψυχικό τομέα:\n• Τακτή εξέταση της κατάστασης της υγείας, αύξηση των ωρών ύπνου, εξοικονόμηση ενέργειας, ρύθμιση του σωματικού βάρους, κόψιμο του καπνίσματος και γενικότερα περιορισμός των καταχρήσεων, που παραβλέπονταν κατά τη νεότητα.\n• Επαναπροσδιορισμός των σχέσεων με τον κοινωνικό περίγυρο και τον εαυτό. Η μέση ηλικία πρέπει να βιωθεί ως ένα νέο ξεκίνημα.\n• Ανανέωση της δουλειάς, ανάληψη καθηκόντων, που απαιτούν περισσότερη κρίση και ευχέρεια λήψης αποφάσεων, παρά σωματική καταπόνηση.\n• Επανεξέταση των στόχων, ώστε να αποφευχθεί η λαιμητόμος της καθημερινότητας.\n• Προσφορά στους συνανθρώπους\n• Χαλάρωση από τους εξαντλητικούς ρυθμούς, απόλαυση των μικροχαρών του βίου.\n• Αξιοποίηση της αποκτηθείσας εμπειρίας\nΑναρτήθηκε από Stratos Papanis στις 2:34:00 π.μ.\nΕτικέτες Το χρονικό της αυτοεκτίμησης


Τζένη Μπαλατσινού: Της λείπει η κόρη της Αμαλία - Freegossip\nΤζένη Μπαλατσινού: Της λείπει η κόρη της Αμαλία\nΗ Τζένη Μπαλατσινού ζει στιγμές απόλυτης ευτυχίας, όχι μόνο γιατί έχει βρει τον έρωτα στο πρόσωπο του συζύγου της Βασίλη Κικίλια αλλά και γιατί σε δυο μήνες θα γεννηθεί ο καρπός του έρωτά τους! Παρά το γεγονός ότι η Τζένη διανύει τον 7ο μήνα της εγκυμοσύνης της δεν σταματά να δουλεύει εντατικά σε νέα πρότζεκτ!\nΗ γνωστή παρουσιάστρια και επιχειρηματίας μπορεί να έχει στο πλευρό της τα αγαπημένα της πρόσωπα αλλά ένα από αυτά της λείπε πολύ! Και αυτό το πρόσωπο, δεν είναι άλλο από την πρωτότοκη κόρη της Αμαλία Κωστοπούλου η οποία σπουδάζει στην Αμερική. Μάλιστα πριν λίγο καιρό η Αμαλία είχε ένα σοβαρό τροχαίο και η μητέρα της αν και έγκυος και εν μέσω πανδημίας έσπευσε στις Η.Π.Α για να είναι κοντά της!\nΗ Τζένη δημοσίευσε μια φωτογραφίας της Αμαλίας λέγοντάς της και δημόσια πόσο πολύ της λείπει και όπως μπορείς να δεις και συ είναι ίδια με την Τζένη όταν εκείνη ξεκινούσε την καριέρα της ως μοντέλο!\nmiss you..❤ έγραψε η Τζένη κάτω από τη φωτογραφία της Αμαλίας!\n19 Οκτωβρίου 2020 στις 10:25\nΤώρα είστε αδικοι ειναι δυνατον να μην αγαπάει τα παιδια της? Αλωστε η μεγάλη είναι μακριά. Οταν με το καλό κάνετε παιδιά μεγαλώσουν και φύγουν από το σπίτι τότε θα δείτε πως εινσι. Πως σας έχει καθησει και λέτε πως δεν αγαπάει τα παιδια της? Είναι δυνατον?\nΟ/Η 10.25τι δεν καταλαβαίνεις; λέει:\n19 Οκτωβρίου 2020 στις 11:50\nΕσύ δεν καταλαβαίνεις τι γραφουν\nΔεν λένε ότι μισή τα παιδιά της, άλλωστε γιατί, αλλά δεν είναι μάνα. Δεν τα μεγάλωσε αυτή,.οι νταντάδες. Μετά τα έστειλε Αμερική για να γυρνάει αυτή με τους γκομενους Βλαχα, όσο για τον μικρό τον έχει ο άλλος και αυτή τον παίρνει για φώτο μόνο.\n19 Οκτωβρίου 2020 στις 11:54\n19 Οκτωβρίου 2020 στις 00:42\nΠιο χαζή πεθαινεις\nΟ/Η μα τι υποκρισια λέει:\n18 Οκτωβρίου 2020 στις 23:56\nΝαι καλα θελει να μασ το παιξει και μανα . Πρωτα τα ξαποστειλε για να ειναι με τους γκομενουσ και τωρα και καλα την αποθυμ Σε ποιον τα πουλασ μωρη\n18 Οκτωβρίου 2020 στις 20:41\nTo kanei gia na riksei staxti sta matia giati fovatai stin pragmatikotita min tis faei ta tekna\nΟ/Η Σκορπιός η Τζένη λέει:\n18 Οκτωβρίου 2020 στις 21:20\nΛες γι αυτό να την έστειλε στην Αμερική;\n18 Οκτωβρίου 2020 στις 17:08\nΤι έκδηλη αδυναμία είναι αυτή στη μεγάλη της κόρη. Λες και δεν έχει άλλα 2 (και προσεχώς 3) παιδιά.


Ακραία σεξιστική επίθεση κατά της Ράνιας Σβίγκου από στέλεχος της ΔΑΠ Μηχανικών\nΔημοσίευση: 16 Φεβρουαρίου 2018 16:09\nΤο σεξιστικό και ρατσιστικό σχόλιο με παράλληλη προτροπή σε βία από στέλεχος της ΔΑΠ με στόχο την εκπρόσωπο τύπου του ΣΥΡΙΖΑ, Ράνια Σβίγκου δημοσιέυτηκε στα σόσιαλ μίντια.\nΟ Βαγγέλης Γυφτοδήμος προέτρεψε τον κ. Κυρανάκη (συνομιλητή της κ. Σβίγκου σε πρωινό πάνελ) «να σκάσει ένα χαστούκι στην πατσαβούρα δίπλα του να φύγει πίσω από τον Οικονόμου». (στο ΣΚΑΙ)\nΗ επίδειξη «τσαμπουκά» εναντίον γυναικών και οι επιθέσεις των στελεχών της δεν φανερώνουν τίποτα άλλο από την ακραία αντιδημοκρατική παράδοση που αναδεικνύεται στην επιφάνεια κάθε φορά που η Ν.Δ. «στριμώχνεται» πολιτικά. Τα ακροδεξιά αήθη δύσκολα κρύβονται στο κόμμα της νεοφιλελεύθερης παράταξης.\nΤο γεγονός κατήγγειλε μέσω του προσωπικού της λογαριασμού στο fb η εκπρόσωπος τύπου του ΣΥΡΙΖΑ υπογραμμίζοντας ότι:\n«Τα παρακάτω τα γράφει δημόσια άνθρωπος που διεκδικεί την ψήφο των πολιτών και των συναδέλφων του. Αφορμή η εμφάνιση μου σε τηλεοπτικό σταθμό.\nΟ ίδιος δηλώνει «μέλος της παράταξης ΔΑΠ Μηχανικών του ΤΕΕ», «μέλος της μόνιμης επιτροπής δημοσίων έργων και μελετών του ΤΕΕ» και «υποψήφιος με τον συνδυασμό Νέα Πορεία στο δήμο Χολαργού-Παπάγου». Καμία έκπληξη, γιατί γράφονται και λέγονται κατά κόρον τα ίδια και χειρότερα ενάντια σε γυναίκες που, φυσικά, δεν ανήκουν μόνο στον ΣΥΡΙΖΑ. Είναι εξίσου αποκρουστικά κάθε φορά.»\nΗ Ν.Δ. θα καταδικάσει (τουλάχιστον), την απαράδεκτη αυτή συμπεριφορά του στελέχους της ΔΑΠ, ή ο πολιτικός πολιτισμός, ο σεβασμός στη γυναικεία αξιοπρέπεια και ο δημοκρατικός διάλογος είναι κάτι που απλά έχει ξεχάσει;\nσυριζα ν.δ ρανια σβιγκου κυρανακης


Tο Ποτάμι θέλει την Ελλάδα αλλιώς. Θέλουμε συνεννόηση, συμβιβασμούς, αποτελέσματα – Σταύρος Θεοδωράκης\nΤην αισιοδοξία του ότι στις εκλογές ο κόσμος θα στραφεί στο Ποτάμι εξέφρασε ο Σταύρος σε μία εφ’ όλης της ύλης, συνέντευξή του στο topontiki.gr, στους Σταύρο Χριστακόπουλο και Δημήτρη Μηλάκα.\nΜιλώντας για τις μετεκλογικές συνεργασίες και τη στάση του Ποταμιού ο Σταύρος αναρωτήθηκε «η αριστερά του Κύρκου ή του δασκάλου μου του Παπαγιαννάκη τι σχέση έχει με την αριστερά του παραγοντισμού και των δογμάτων; Και στη δεξιά – όπως λέτε – θα βρεις από ακροδεξιούς μέχρι φιλελεύθερους. Οι ΣΥΡΙΖΑΝΕΛ στις επόμενες εκλογές θα ηττηθούν και πρέπει να ηττηθούν. Και το Ποτάμι πρέπει να είναι δυνατό στην επόμενη Βουλή για να μην κυριαρχήσουν οι συντηρητικές λύσεις» επεσήμανε. Πρόσθεσε δε πως «το Ποτάμι θέλει την Ελλάδα αλλιώς. Συνεννόηση, συμβιβασμοί, αποτελέσματα», ενώ είπε πως «τα ξερά «όχι – ναι» είναι τηλεπαιχνίδι δεν είναι πολιτική. Το Ποτάμι θέλει να βελτιώνεται καθημερινά η ζωή των πολιτών γι’ αυτό ψηφίσαμε και θα συνεχίσουμε να ψηφίζουμε ό,τι αλλάζει,έστω και λίγο, προς το καλύτερο την οικονομία, την κοινωνία. Η παλιά βαλκανική συμπεριφορά να πετροβολάς συνεχώς τους αντιπάλους σου και την κυβέρνηση, πρέπει να εκλείψει. Το έκανε ο Σαμαράς τους πρώτους κρίσιμους μήνες της κρίσης, το έκανε κατά κόρον ο Τσίπρας το ‘13 και το ’14, το κάνουν και κάποιοι σήμερα». Δήλωσε, δε, πως είναι διατεθειμένος να συνεργασθεί «και με τον διάβολο αν είναι να κερδίσει κάτι ο πολίτης και τελικά η πατρίδα. Στο προαιώνιο ερώτημα «οι κακοί μπορούν να κάνουν και καλά πράγματα» εγώ έχω απαντήσει. Ναι μπορούν. Και ο στόχος μου είναι αυτός. Να ενισχύω τα καλά ακόμη και αν ευκαιριακά τα λένε οι «κακοί»» είπε χαρακτηριστικά.\nΟ Σταύρος υπερασπίστηκε για άλλη μια φορά την ανάγκη ίδρυσης μη κρατικών πανεπιστημίων κάνοντας λόγο για υποκρισία από τη στιγμή που αν και έχεις ιδιωτικά νηπιαγωγεία, ιδιωτικά δημοτικά, ιδιωτικά γυμνάσια, ιδιωτικά λύκεια, αν θες ιδιωτικά πανεπιστήμια πρέπει να πας Λονδίνο, Βοστόνη, Τίρανα, Κωνσταντινούπολη. «Μια υποκρισία ιδιαίτερα ζημιογόνα για τη χώρα μας και όχι μόνο οικονομικά, αλλά και εθνικά» υπογράμμισε.\nΕξέφρασε τον φόβο του ωστόσο ότι «εκτός από το «δόγμα Πολάκη» οι ΣΥΡΙΖΑΝΕΛ έλκονται και από την παροιμία «βρήκαμε παπά να θάψουμε πέντε – έξι». «Ξεθάψτε σκάνδαλα, ξεθάψτε μαρτυρίες, έστω και έωλες… να πάμε στις εκλογές συζητώντας μόνο για το παρελθόν και όχι και για το παρόν»!» κατέληξε χαρακτηριστικά.\nΣ.Θ.: Πάντα υπάρχει το ερώτημα: Μελετάς, προτείνεις, αγωνίζεσαι… πόσοι σε ακούνε; Τελευταίο παράδειγμα η συζήτηση στη Βουλή για το Σύνταγμα. Κάναμε μάλλον την πιο εμπεριστατωμένη πρόταση. Το παραδέχθηκαν και πολλοί αντίπαλοι μας. Τα σάιτ όμως, οι εφημερίδες, οι τηλεοράσεις αφιέρωσαν χιλιάδες λέξεις για τη σύγκρουση Τσίπρα – Μητσοτάκη και έβαλαν σε μια ακρούλα 50 λέξεις με αυτά που είπε ο Θεοδωράκης. Τα Μέσα παντού – αλλά και στην Ελλάδα ακόμη περισσότερο – αγαπούν τους φωνακλάδες και κατανέμουν την ύλη τους με βάση τις δημοσκοπήσεις και όχι με βάση την αξία όσων λέγονται.\nΣ.Θ.: Μου αρέσουν οι ανηφόρες. Να αναζητώ αυτό που κρύβεται πίσω από το βουνό. Και αυτό πάντα αξίζει. Δεν είναι πάντως η ώρα του τελικού απολογισμού. Με ρωτάς όμως γιατί μπήκα στην πολιτική. Ήμασταν στο 2014, όλοι συζητάγαμε γιατί η χώρα συνεχώς στραβοπατάει. Γιατί μας κατατρώνε τα ίδια και τα ίδια προβλήματα. Και γιατί την πολιτική τη λυμαίνονται κυρίως λαϊκιστές – δεξιοί και αριστεροί λαϊκιστές – τουλάχιστον στις δικές μου παρέες αυτά συζητάγαμε. Εκεί είπα «θα το κάνω εγώ». Θα χρησιμοποιήσω την αναγνωρισιμότητα μου για να ακούσουν οι πολίτες και κάτι διαφορετικό. Όσα δεν τους λένε οι επαγγελματίες πολιτικοί. Με ρωτούν τώρα ορισμένοι: «Δηλαδή πιστεύατε ότι θα φτάσετε στο 6%;». Δεν πήγα για το 6%, πήγα για το 16%. Τόσο πίστευα ότι ήταν το ακροατήριο μας. Οι άνθρωποι που πιστεύουν στην κοινή λογική, αυτοί που δεν τους ενδιαφέρει το συμφέρον των κομμάτων και νοιάζονται κυρίως για την πρόοδο τη δική τους και της χώρας. Το 6% ήταν για μένα μια έκπληξη, όχι ιδιαίτερα ευχάριστη.\nΣ.Θ.: Ναι, το Ποτάμι δημιουργήθηκε στο φούντωμα της κρίσης. Τότε που ο λαϊκισμός σάρωνε. Με τους αγανακτισμένους στους δρόμους, συνασπισμένοι όλοι οι ακραίοι μαζί. Κανείς δεν μιλούσε για τα αίτια της χρεοκοπίας μας, όλοι έταζαν λεφτόδενδρα. Τα πληρώσαμε πολύ ακριβά όλα αυτά. Η απερίσκεπτη συμπεριφορά Τσίπρα – Βαρουφάκη το πρώτο εξάμηνο του ’15 εξανέμισε και τα ταμεία και τους φίλους στην Ευρώπη. Κινδυνέψαμε να βγούμε από την Ε.Ε. Χάσαμε δεκάδες δισεκατομμύρια. Άλλος λέει 40 άλλος λέει 80! Και αυτά τα λεφτά -όπως και τα δισεκατομμύρια της χρεοκοπίας – δεν τα έχασαν οι κυβερνώντες, τα έχασε η κοινωνία.\nΣ.Θ.: Δεν είναι μόνο η ελληνική. Στην Ιταλία το «Κίνημα 5 αστέρων» πρότεινε να δίνονται δωρεάν προφυλακτικά στους νέους κάτω των 25 χρόνων που βρίσκονται σε κατάσταση ανάγκης – μετανάστες, πρόσφυγες, φτωχοί άνθρωποι. Και η κεντροαριστερά του Δημοκρατικού Κόμματος το αρνήθηκε επειδή οι «Πεντάστεροι», πριν λίγους μήνες, καταψήφισαν παρόμοια δική τους πρόταση! Τα παιδία παίζει λοιπόν και στην Ιταλία.\nΣ.Θ.: Η Ελλάδα ληστεύτηκε από δικτυωμένους απατεώνες και δόλιες συντεχνίες που είχαν πρόσβαση στις εξουσίες. Και όχι μια φορά αλλά πολλές. Και ανάμεσα στους απατεώνες ήταν και πολιτικοί, όπως ήταν και εργολάβοι και προμηθευτές του δημοσίου και εκδότες. Κανείς από όλους αυτούς δεν έχει ασυλία για το Ποτάμι. Όμως πολύ φοβάμαι ότι εκτός από το «δόγμα Πολάκη» οι ΣΥΡΙΖΑΝΕΛ έλκονται και από την παροιμία «βρήκαμε παπά να θάψουμε πέντε – έξι». «Ξεθάψτε σκάνδαλα, ξεθάψτε μαρτυρίες, έστω και έωλες… να πάμε στις εκλογές συζητώντας μόνο για το παρελθόν και όχι και για το παρόν». Εγώ μίλησα στη Βουλή για την υπόθεση Παπαντωνίου όταν όλοι έλεγαν «να μπει στο αρχείο». Όπως μίλησα για το σκάνδαλο με τα κονδύλια του προσφυγικού. Αποκαλύψαμε εκατοντάδες συμβάσεις με απευθείας ανάθεση. Διαδοχικές ανανεώσεις συμβάσεων έως και 45 φορές στους ίδιους ανθρώπους! Η διαφθορά είναι σαν την υγρασία. Αυτή είναι η άποψη μου. Έχει ποτίσει τους αρμούς του συστήματος.\nΣ.Θ.: Ελπίδα έχουμε μόνο αν κινηθούμε. Ενιαία αρχή προμηθειών, ανεξάρτητη αρχή για τις αμυντικές δαπάνες – εκεί είναι μια μεγάλη εστία διαφθοράς – κατάργηση της ασυλίας των υπουργών και των βουλευτών.\nΔ.Μ.: Να περάσουμε στα εκκλησιαστικά. Την προσπάθεια του Τσίπρα να ρυθμίσει τις σχέσεις Πολιτείας – Εκκλησίας πώς την αποτιμάς;\nΣ.Θ.: Μα αυτοί οι «μασκαράδες» – αν δεχθούμε τον όρο – υπάρχουν σήμερα και πλουτίζουν με την άδεια και των ΣΥΡΙΖΑΝΕΛ. Παίρνουν μια άδεια εμπορίου και ανοίγουν μια σχολή. Εμείς τους λέμε να υποχρεούνται να παίρνουν άδεια από το υπουργείο παιδείας. Θα το πω και θα το ξαναπώ. Είναι υποκρισία να έχεις ιδιωτικά νηπιαγωγεία, ιδιωτικά δημοτικά, ιδιωτικά γυμνάσια, ιδιωτικά λύκεια και αν θες ιδιωτικά πανεπιστήμια να πρέπει να πας Λονδίνο, Βοστώνη, Τίρανα, Κωνσταντινούπολη. Μια υποκρισία ιδιαίτερα ζημιογόνα για τη χώρα μας και όχι μόνο οικονομικά, αλλά και εθνικά.\nΣ.Θ.: Γιατί ειδικά σήμερα, αλλά και πάντοτε, αυτός που προσφέρει τη γνώση κερδίζει έδαφος στην καρδιά του εκπαιδευόμενου. Είναι η γνωστή ιστορία με τις σχολές αξιωματικών. Μας παρακαλούσαν από τις αραβικές και από τις αφρικανικές χώρες να έρθουν εδώ οι αξιωματικοί τους να σπουδάσουν – πληρώνοντας βέβαια – και εμείς τους λέγαμε «θα πάρουμε μόνο δέκα». Δεκαετίες η ίδια ιστορία. Και τώρα όλοι αυτοί οι αξιωματικοί πηγαίνουν στην Κωνσταντινούπολη. Δεν είναι μόνο τα λεφτά που χάθηκαν. Όλοι αυτοί που ζουν 2-3 χρόνια στην Τουρκία αναπτύσσουν σχέσεις, αγαπούν και όταν γυρίσουν στις χώρες τους είναι άτυποι πρεσβευτές της Τουρκίας. Τόσο έξυπνοι είμαστε…\nΣ.Χ.: Ας βγούμε λίγο από τα σύνορα μας. Έχουμε πολλές δύσκολες εξελίξεις στην Ευρωπαϊκή Ένωση. Brexit, Ιταλία, Ακροδεξιά… Μήπως εσείς και όλα τα άλλα «ευρωπαϊκά κόμματα» έχετε υπερεπενδύσει στην Ευρωπαϊκή Ένωση;\nΔ.Μ.: Το τελευταίο διάστημα και ειδικά μετά την συνάντηση Τσίπρα – Τραμπ γίνονται στενότερες οι σχέσεις με την Αμερική. Βλέπουμε και πόσο δραστήριος είναι ο Πάιατ, ο Αμερικανός πρέσβης. Αυτές οι σχέσεις μας εξασφαλίζουν έναντι της Τουρκίας; Δηλαδή, για να το πω πιο απλά, θα βάλουν πλάτη οι Αμερικανοί στο Αιγαίο και την Κύπρο αν χρειαστεί;\nΣ.Θ.: Προφανώς είναι καλό να είναι σύμμαχος μας ο Θείος Σαμ. Αλλά δεν έχω και πολύ εμπιστοσύνη στη διοίκηση του Τράμπ. Είναι ένας αμοραλιστής της πολιτικής με αντιδημοκρατικές εξάρσεις. Άρα να μην επαναπαυόμαστε. Η Τουρκία έχει ανεξέλεγκτες συμπεριφορές στο Αιγαίο, στην Κύπρο. Οι τουρκικοί χάρτες που αποκάλυψαν αυτές τις μέρες διάφορα ελληνικά ΜΜΕ είναι ένας παραλογισμός. Μοιράζουν τις ΑΟΖ αγνοώντας Κρήτη, Κάρπαθο, Καστελλόριζο και Κύπρο. Θα πρέπει λοιπόν να είμαστε προετοιμασμένοι για μικρές και μεγάλες συγκρούσεις. Αν δυναμώσουμε οικονομικά, με συμμάχους την Ευρώπη και περιφερειακές δυνάμεις της Νοτιοανατολικής Μεσογείου, θα τα καταφέρουμε. Πρέπει παράλληλα να συνεχίσουμε να οικοδομούμε σχέσεις εμπιστοσύνης με τους γείτονες μας. «Να μην προσθέτουμε θρύλους για να μεγαλώνουμε τα χάσματα» όπως μου είπε πρόσφατα σε μια συνομιλία μας ο αρχιεπίσκοπος Αλβανίας Αναστάσιος. «Θα αναπτυχθούμε όλοι μαζί στα Βαλκάνια, δεν θα ζήσουν οι μεν με τα πλούτη και οι δε με τη ζήλια» – και αυτό ο Αναστάσιος μου το έχει πει.


Οι λόγοι της αποτυχίας και η επόμενη ημέρα της Μπαρτσελόνα | Out Of The Box\nΗ Σοφία Μπεκατώρου έκανε το αποφασιστικό & θαρραλέο βήμα για να σπάσει η σύμβαση της σιωπής\nΣωκράτης Παπασταθόπουλος και επιστροφή στην Ελλάδα: Είναι εφικτό ή όχι;\nΡενάλντο Μπάλκμαν, γιατί έτσι μας αρέσει…\nΤο Εγκώμιο της Θαλάσσης – Φωτογραφικό Αφιέρωμα\nΧρήστος Σερέλης: Ο … Ομπράντοβιτς του Λαυρίου!\nΤο επίσημο τέλος του Adobe Flash\nΑρχική/Sports/Οι λόγοι της αποτυχίας και η επόμενη ημέρα της Μπαρτσελόνα\nΟι λόγοι της αποτυχίας και η επόμενη ημέρα της Μπαρτσελόνα\nΠαναγιώτης Παναγούλιας 20th Αύγουστος 2020\nΟ ταπεινωτικός αποκλεισμός στο Champions League άνοιξε τον ασκό του αιόλου στο εσωτερικό της Μπαρτσελόνα. Ποιοί είναι οι λόγοι που οδήγησαν στη φετινή αποτυχία αλλά και τι πραγματικά χρειάζεται να κάνουν οι Μπλαουγκράνα για να γίνουν ξανά κανονική ομάδα;\nΗ Μπαρτσελόνα ακόμα προσπαθεί να συνέλθει από την ταπείνωση που υπέστη από την Μπάγερν Μονάχου στα προημιτελικά του Champions League. Τα οκτώ γκολ που δέχθηκε προκάλεσε σοκ στην παγκόσμια ποδοσφαιρική κοινότητα. Το 8-2 η Μπαρτσελόνα θα το θυμάται σε όλη της την ιστορία. Ουδείς άνθρωπος μέχρι το βράδυ της περασμένης Παρασκευής δεν είχε συνηθίσει την Μπαρτσελόνα να γίνεται έρμαιο στις ορέξεις της αντιπάλου της. Για όλα τα πράγματα όμως στη ζωή και τον αθλητισμό υπάρχει η πρώτη φορά. Το θέμα είναι η Μπαρτσελόνα όσο περίεργο και σκληρό κι αν ακούγεται να παραδειγματιστεί από το … ναυάγιο που υπέστη και να αλλάξει πολλά πράγματα όχι μόνο στο αγωνιστικό κομμάτι αλλά (κυρίως) στον τρόπο που λειτουργεί και παίρνονται οι αποφάσεις στο Club.\nΛάθος η απόλυση του Ερνέστο Βαλβέρδε τον Ιανουάριο\nΗ Μπαρτσελόνα στις αρχές Ιανουαρίου αποφάσισε να απολύσει τον Ερνέστο Βαλβέρδε τον προπονητή που την οδήγησε στην κατάκτηση δύο σερί πρωταθλημάτων Ισπανίας. Ο Βάσκος τεχνικός ανέλαβε τον απαιτητικό πάγκο των Μπλαουγκράνα τον Μάιο του 2017 διαδεχόμενος τον απόλυτα επιτυχημένο Λουίς Ενρίκε, ο οποίος άφησε τη θέση του στην Μπαρτσελόνα για εκείνη του ομοσπονδιακού προπονητή της Ισπανίας. Ο Βαλβέρδε τα δυόμισι χρόνια που κάθισε στον πάγκο της Μπαρτσελόνα έκανε καταπληκτική δουλειά. Το παραδέχθηκε και ο πρόεδρος των Μπλαουγκράνα, Τζοζέπ Μαρία Μπαρτομέου σε συνέντευξή του στο κανάλι της ομάδας το βράδυ της Τρίτης. Ναι, το ποδόσφαιρο που έπαιζε η Μπαρτσελόνα με τον Βαλβέρδε δεν ήταν πολλές φορές ελκυστικό. Ναι, απέτυχε εις διπλούν στο Champions League με τους σκληρούς αποκλεισμούς από τη Ρόμα το 2018 και τη Λίβερπουλ το 2019. Μην ξεχνάμε όμως ότι στο Καμπ Νου η Μπαρτσελόνα του Βαλβέρδε ισοπέδωσε τόσο τη Ρόμα με σκορ 4-1 όσο και τη Λίβερπουλ με σκορ 3-0. Και κάτι ακόμα πιο σημαντικό: Ο Βαλβέρδε όταν ανέλαβε την Μπαρτσελόνα το καλοκαίρι του 2017 οι Μπλαουγκράνα είχαν χάσει το πρωτάθλημα από τη μισητή Ρεάλ Μαδρίτης την προηγούμενη σεζόν και λίγο μετά τον ερχομό του Βάσκου προπονητή στη Βαρκελώνη η διοίκηση της Μπαρτσελόνα πούλησε τον Νεϊμάρ στην Παρί Σεν Ζερμέν στερώντας από τον Βαλβέρδε έναν κομβικό ποδοσφαιριστή και δίχως καν να τον αντικαταστήσει σοβαρά. Και όμως ο Βαλβέρδε πήρε το πρωτάθλημα, έπαιξε κατά διαστήματα ωραίο ποδόσφαιρο και έγινε σύνθημα στα χείλη των φιλάθλων της Μπαρτσελόνα.\nΗ απόλυση του Ερνέστο Βαλβέρδε τον περασμένο Ιανουάριο αποδείχθηκε εκ του αποτελέσματος λανθασμένη όσο κι αν ο πρόεδρος Μπαρτομέου δήλωσε το βράδυ της Τρίτης στο κανάλι της ομάδας πως δεν το μετάνιωσε. Σίγουρα όμως θα μετάνιωσε που προσέλαβε τον Κίκε Σετιέν, ο οποίος αποδείχθηκε πραγματικά “λίγος” για την Μπαρτσελόνα χωρίς όμως αυτό να σημαίνει ότι έχει την ευθύνη για το φετινό κάζο της Μπαρτσελόνα. Την ευθύνη για τη φετινή αποτυχίας της Μπαρτσελόνα την έχει η διοίκηση προεξάρχοντος φυσικά του Τζοζέπ Μαρία Μπαρτομέου.\nΟ προπονητής είναι παγιδευμένος σε ομάδα-βιτρίνα που κάνουν κουμάντο τα αποδυτήρια\nΗ Μπαρτσελόνα έπειτα από την ταπείνωση που υπέστη στο Champions League προχωρά σε αλλαγές στο αγωνιστικό τμήμα. Ο Κίκε Σετιέν αποτελεί και επίσημα παρελθόν από τον πάγκο. Ο Ισπανός ήταν το εύκολο θύμα, αλλά όλοι γνωρίζουν πως οι πραγματικοί υπεύθυνοι για την κατάντια της Μπαρτσελόνα παραμείνουν γαντζωμένοι στη θέση τους. Ο νέος προπονητής της Μπαρτσελόνα είναι ο Ρόναλντ Κούμαν. Ο Ολλανδός έχει γράψει ιστορία στην Μπαρτσελόνα με την ιδιότητα του ποδοσφαιριστή (1989-1995) και ξέρει απέξω και ανακατωτά τις ιδιαιτερότητες αυτού του συλλόγου. Το 1992 ο Κούμαν με δικό του γκολ επί της Σαμπντόρια χάρισε το πρώτο Champions League στην ιστορία της Μπαρτσελόνα. Ο Κούμαν είναι πολύ καλός προπονητής. Πάντα σε όποια ομάδα δούλευε απαιτούσε την πειθαρχία και το ίδιο θα απαιτήσει και στην Μπαρτσελόνα.\nΟ Ρόναλντ Κούμαν έχει το … μέγεθος να επιβληθεί στα αποδυτήρια και να τα ηρεμήσει. Ο Κούμαν πρέπει να είναι αυτός που θα έχει τον πρώτο και τον τελευταίο λόγο στην ομάδα. Μόνο έτσι θα καταφέρει να κάνει καλά τη δουλειά του και να πετύχει. Αρκεί πραγματικά να τον αφήσουν να κάνει καλά τη δουλειά του. Οι ποδοσφαιριστές και ο πρόεδρος να περιοριστούν στο κομμάτι που τους επιτρέπεται. Δεν νοείται σε μία ομάδα που έχει στόχους να μην λαμβάνεται σοβαρά υπόψη η γνώμη του προπονητή. Ο Κούμαν δεν είναι κανένας τυχαίος ούτε φυσικά αφελής για να μην απαιτήσει κάτι τέτοιο. Έχει υποχρέωση από σεβασμό στον εαυτό του και στη δουλειά του να βάλει τους δικούς του όρους. Γιατί εάν δεν το κάνει είναι σίγουρο πως θα έχει την τύχη των προκατόχων του.\nΗ Μπαρτσελόνα είναι γερασμένη ομάδα και χρειάζεται τόνωση\nΗ Μπαρτσελόνα είναι μία γερασμένη ομάδα και όποιος δεν το βλέπει εθελοτυφλεί. Σχεδόν 1 δισεκατομμύριο ξόδεψε για μεταγραφές την τελευταία πενταετία δηλαδή από το 2015 όταν κατέκτησε το Champions League για τελευταία φορά, αλλά από τότε προκοπή δεν είδε στη διοργάνωση. Στο διάστημα αυτό αποχώρησαν από την ομάδα σπουδαίοι ποδοσφαιριστές με προσωπικότητα όπως ο Τσάβι, ο Ινιέστα, ο Νεϊμάρ, ωστόσο επ’ ουδενί δεν αντικαταστάθηκαν επάξια. Η Μπαρτσελόνα έχει απολέσει την αίγλη της. Το ποδόσφαιρο που παίζει δεν είναι πλέον θελκτικό στο μάτι. Το ωραίο, το γρήγορο, το θεαματικό με αυτοματισμούς ποδόσφαιρο έχει αντικατασταθεί από το tiki-taka.\nΑσφαλώς ο μεγάλος μέσος όρος ηλικίας των ποδοσφαιριστών της Μπαρτσελόνα με αρκετούς βασικούς να έχουν ξεπεράσει τα 30 έτη δεν βοηθά προς την κατεύθυνση του ποδοσφαίρου που θα θυμίζει κανονική Μπαρτσελόνα. Η Μπαρτσελόνα χρειάζεται μία ανανέωση στο ρόστερ της. Όχι όμως σαρωτικές αλλαγές. Ποδοσφαιριστές όπως ο Σουάρες, ο Μπουσκέτς, ο Γκριεζμάν δεν είναι του πεταματού. Σε καμία περίπτωση. Απλώς μαζί με τον σούπερ σταρ της ομάδας, Λιονέλ Μέσι χρειάζονται βοήθεια από νεότερους, φρέσκους και “διψασμένους” ποδοσφαιριστές κάτι που αποκλείεται να μην το βλέπει ο νέος προπονητής των Μπλαουγκράνα, Ρόναλντ Κούμαν και γι’ αυτό το λόγο οι επόμενες ημέρες θα έχουν πολύ μεγάλο ενδιαφέρον όταν θα πιάσει και επίσημα δουλειά ο Ολλανδός.\nbarcelona fc Champions League 2020 Finals covid-19 la liga Messi soccer sports\n2nd Φεβρουάριος 2020\n27th Μάιος 2020\nΟ Ολυμπιακός δεν τελειώνει\n30th Ιούνιος 2015\nEπιστολή των 2.500 κατόχων διαρκείας\n12th Ιούνιος 2017\nΗ αγωνιστική φιλοσοφία του Ντέιβιντ Μπλατ\n9th Ιούλιος 2018\nΙστορικό Επιλέξτε μήνα Ιανουάριος 2021 Δεκέμβριος 2020 Νοέμβριος 2020 Οκτώβριος 2020 Σεπτέμβριος 2020 Αύγουστος 2020 Ιούλιος 2020 Ιούνιος 2020 Μάιος 2020 Απρίλιος 2020 Μάρτιος 2020 Φεβρουάριος 2020 Ιανουάριος 2020 Δεκέμβριος 2019 Νοέμβριος 2019 Οκτώβριος 2019 Σεπτέμβριος 2019 Αύγουστος 2019 Ιούλιος 2019 Ιούνιος 2019 Μάιος 2019 Απρίλιος 2019 Μάρτιος 2019 Φεβρουάριος 2019 Ιανουάριος 2019 Δεκέμβριος 2018 Νοέμβριος 2018 Οκτώβριος 2018 Σεπτέμβριος 2018 Αύγουστος 2018 Ιούλιος 2018 Ιούνιος 2018 Μάιος 2018 Απρίλιος 2018 Μάρτιος 2018 Φεβρουάριος 2018 Ιανουάριος 2018 Δεκέμβριος 2017 Νοέμβριος 2017 Οκτώβριος 2017 Σεπτέμβριος 2017 Αύγουστος 2017 Ιούλιος 2017 Ιούνιος 2017 Μάιος 2017 Απρίλιος 2017 Μάρτιος 2017 Φεβρουάριος 2017 Ιανουάριος 2017 Δεκέμβριος 2016 Νοέμβριος 2016 Οκτώβριος 2016 Σεπτέμβριος 2016 Αύγουστος 2016 Ιούλιος 2016 Ιούνιος 2016 Μάιος 2016 Απρίλιος 2016 Μάρτιος 2016 Φεβρουάριος 2016 Ιανουάριος 2016 Δεκέμβριος 2015 Νοέμβριος 2015 Οκτώβριος 2015 Σεπτέμβριος 2015 Αύγουστος 2015 Ιούλιος 2015 Ιούνιος 2015 Μάιος 2015


Τα Android τηλέφωνα θα λάβουν την εφαρμογή ιχνηλάτησης επαφών COVID-19 μέσω Google Play - Unboxholics.com\nΤι θα γίνει με την Huawei;\n16 Απριλίου 2020 10:16\nΤο σύστημα ιχνηλάτησης επαφών από ασθενείς με COVID-19 που αναπτύσσει η Google σε συνεργασία με την Apple, θα διατεθεί στα Android τηλέφωνα μέσω του Google Play, μιας και είναι το μόνο αξιόπιστο μέσο για άμεσες αναβαθμίσεις. Αν η Google στηριχτεί σε κατασκευαστές και παρόχους για αναβαθμίσεις ολόκληρου του λειτουργικού συστήματος, οι καθυστερήσεις και τα προβλήματα θα είναι πολλά. Επιπλέον, για να γίνει διαθέσιμη η εφαρμογή σε όσο το δυνατόν περισσότερο κόσμο, η εφαρμογή θα είναι διαθέσιμη σε όλα τα τηλέφωνα με Android 6.0 Marshmallow και μεταγενέστερα.\nΗ διάθεση του συστήματος θα γίνει σε δύο φάσεις. Η πρώτη θα ξεκινήσει άμεσα από τον επόμενο μήνα και θα περιλαμβάνει το API της εφαρμογής, ενώ δοκιμές έχουν ήδη ξεκινήσει σε τοπικές κοινότητες των ΗΠΑ και του Ηνωμένου Βασιλείου. Η δεύτερη φάση θα περιλαμβάνει την ενσωμάτωση του API στο λειτουργικό σύστημα και θα λάβει χώρα “τους επόμενους μήνες”.\nΩστόσο τι θα συμβεί με συσκευές οι οποίες δε θα διαθέτουν Google Play όπως οι νέες Huawei συσκευές; Ή τα Android τηλέφωνα που κυκλοφορούν στην Κίνα; Για αυτά τα τηλέφωνα η Google θα δημοσιεύσει το πλαίσιο εργασιών της το οποίο οι Κινέζοι κατασκευαστές μπορούν να αναπαράγουν. Πρακτικά το μόνο που έχουν να κάνουν είναι να αντιγράψουν τη δουλειά της Google και της Apple, αλλά μένει να φανεί αν όντως θα θελήσουν να χρησιμοποιήσουν αυτό το σύστημα.\nTags: contacts covid-19 android google coronavirus play store\nGoogle Contacts σε όλα τα Android κινητά


Να κλείσουμε ταξίδι για το καλοκαίρι και που; Ειδικοί απαντούν - City Of Larnaka\nΝα κλείσουμε ταξίδι για το ...\nΝα κλείσουμε ταξίδι για το καλοκαίρι και που; Ειδικοί απαντούν\nΠοια η εκτίμηση των επιδημιολόγων για την κατάσταση μέχρι το καλοκαίρι / Θα επιλέξουν εξωτερικό ή εγχώριες διακοπές οι Κύπριοι; Τι δηλώνει στην Offsite ο Πρόεδρος του Συνδέσμου Ταξιδιωτικών Πρακτόρων\nΈνας χρόνος συμπληρώνεται την 9η Μαρτίου από την εμφάνιση της πανδημίας στη χώρα μας. Την ώρα που η Κύπρος ετοιμάζεται να περάσει στην επόμενη φάση «ξεκλειδώματος», οι σκέψεις των ειδικών εστιάζονται στους εμβολιασμούς αλλά και τις μεταλλάξεις του κορωνοϊού που προκαλούν πονοκέφαλο.\nΥπό κανονικές συνθήκες τέτοια εποχή οι Κύπριοι θα ξεκινούσαν να προετοιμάζουν τις διακοπές τους για τους καλοκαιρινούς μήνες. Ωστόσο η πανδημία φαίνεται να ότι βάζει φρένο στις όποιες σκέψεις.\nΗ Offsite επικοινώνησε με τον δρ Πέτρο Καραγιάννη ο οποίος εξέφρασε την άποψη ότι δύσκολα μπορεί κάποιος να προβλέψει τι θα γίνει και τι θα αλλάξει μέχρι το καλοκαίρι.\nΣυγκεκριμένα ο δρ Καραγιάννης ανέφερε πως οι πολίτες θα πρέπει να παρακολουθούν τις επικαιροποιημένες κατατάξεις των χωρών από τον ECDC.\n«Είναι δύσκολο να προβλέψει κανείς από τώρα πώς θα είναι η κατάσταση της κάθε χώρες το καλοκαίρι. Θεωρώ πως με την εμβολιαστική κάλυψη αν αυξηθούν οι δόσεις, θα μπορεί κάποιος τον Απρίλιο να ξεκινήσει να σκέφτεται για πιθανούς προορισμούς που θα είναι ασφαλείς για να επισκεφθεί».\nΠαράλληλα ο δρ Καραγιάννης τόνισε πως εάν ένας πολίτης έχει εμβολιαστεί μέχρι τους καλοκαιρινούς μήνες, τότε θα είναι ακόμη πιο ασφαλές για τον ίδιο εάν επιθυμεί να ταξιδέψει.\n«Ριψοκίνδυνο να κλείσουμε από τώρα διακοπές»\nΑπόφαση η οποία είναι ρίσκο τη δεδομένη στιγμή, χαρακτήρισε τον ενδεχόμενο Κύπριοι πολίτες να κλείσουν εισιτήρια για το εξωτερικό για τις καλοκαιρινές διακοπές ο Επιδημιολόγος δρ Μιχάλης Βωνιάτης.\nΜιλώντας στην Offsite ο δρ Βωνιάτης ανέφερε πως «προς το παρόν είναι πολύ δύσκολο να αποφασίσει και να καταλήξει κάποιος για το πού θα πάει διακοπές το καλοκαίρι γιατί κανείς δεν γνωρίζει ποια θα είναι η κατάσταση στην Ευρώπη αλλά και στον κόσμο γενικότερα τους καλοκαιρινούς μήνες».\nΕνώ δεν παρέλειψε να αναφερθεί και στις μεταλλάξεις οι οποίες «βασανίζουν» τους ειδικούς. «Ένα άλλο σημαντικό θέμα που μας απασχολεί είναι το εάν θα έχουμε άλλες νέες μεταλλάξεις, και είναι κάτι που δεν μπορούμε να προβλέψουμε τώρα. Όσο εμβολιάζουμε πολίτες, τόσο το καλύτερο, έτσι ώστε να προλάβουμε νέες μεταλλάξεις».\nΘα επιλέξουν εξωτερικό για τις διακοπές οι Κύπριοι, εκτιμούν οι ταξιδιωτικοί πράκτορες\nΤην εκτίμηση πως οι Κύπριοι θα επιλέξουν το εξωτερικό για τις καλοκαιρινές τους διακοπές εξέφρασε ο Βασίλης Σταματάρης, Πρόεδρος του Συνδέσμου Ταξιδιωτικών Πρακτόρων Κύπρου.\nΣε δηλώσεις του στην Offsite ο κ. Σταματάρης ανέφερε πως οι ταξιδιωτικοί πράκτορες αναμένουν τα τελικά πρωτόκολλα και τις κατηγοριοποιήσεις των χωρών για να ξεκινήσουν σιγά σιγά να γίνονται κρατήσεις.\n«Αυτή τη στιγμή ολόκληρη η Ευρώπη βρίσκεται στην κόκκινη κατηγορία. Ο κόσμος περιμένει πρώτα να δει το τι θα ισχύει σε κάθε χώρα και μετά να προχωρήσει σε κρατήσεις».\nΠαράλληλα σημείωσε πως «από την 1η Μαρτίου που επαναλειτουργούν τα αεροδρόμια, επανέρχονται οι δρομολογημένες πτήσεις και διάφορα άλλα συγκεκριμένα στοιχεία που χρειάζεται κάποιος για να ταξιδέψει, θα ξεκινήσουν σιγά σιγά να γίνονται κρατήσεις».\nΓια να προσθέσει πως η κίνηση στις κρατήσεις τη δεδομένη στιγμή είναι αμελητέα.\n«Η μεγαλύτερη προσοχή όλων στρέφεται στο να γίνει η Κύπρος ένας ασφαλής προορισμός και να ξεκινήσει ο εισερχόμενος τουρισμός και ακολούθως εμείς θα κάνουμε τον προγραμματισμό μας για τα ταξίδια του εξωτερικού», ανέφερε καταληκτικά.\nΚαρούσος: Η επανέναρξη πτήσεων και η μείωση τιμών για Ελλάδα (ΒΙΝΤΕΟ)


Τόνια Σωτηροπούλου: Αποκάλυψε τον απίστευτο λόγο που δεν διάλεξε το νυφικό ... | People & Style Ειδήσεις\nΤόνια Σωτηροπούλου: Αποκάλυψε τον απίστευτο λόγο που δεν διάλεξε το νυφικό της\nΣε αντίθεση με τις περισσότερες νύφες, η Τόνια Σωτηροπούλου όχι μόνο δεν έψαξε για το νυφικό των ονείρων της, αλλά έκανε το αντίθετο... Τι αποκάλυψε η ίδια.\nΓΡΑΦΕΙ: THETOC TEAM published 13 Οκτ. 21 (10:31)\nΣτο club των παντρεμένων ανήκουν και επίσημα πλέον και ο Κωστής Μαραβέγιας και η Τόνια Σωτηροπούλου, οι οποίοι παντρεύτηκαν με πολιτικό γάμο υπό άκρα μυστικότητα, το απόγευμα της Δευτέρας 11 Οκτωβρίου.\nΟ γάμος τους έμεινε κρυφός μέχρι την τελευταία στιγμή, αν και τα media πληροφορήθηκαν το γεγονός και κατέκλυσε το νησί λίγο πριν το μεγάλο γεγονός. Ομως, το ζευγάρι ήταν αποφασισμένο να κάνει τον γάμο του όπως ήθελε. Σε πολύ στενό κύκλο με μόλις 10 άτομα καλεσμένους. Και το κατάφερε.\nΩστόσο, οι νιόπαντροι δεν άφησαν τους θαυμαστές τους χωρίς να τους δείξουν κάποιες εικόνες από τον γάμο τους. Έτσι, ένα 24ωρο μετά τον γάμο τους, δημοσίευσαν τα πρώτα πλάνα, δείχνοντάς μας ένα στιγμιότυπο από την τελετή, αλλά και ένα βίντεο από τον χώρο όπου έγινε τόσο ο γάμος όσο και το πάρτι που ακολούθησε, στο κεντρικό ξενοδοχείο "Υδραία" από τον αντιδήμαρχο του νησιού, κ. Γιάννη Μπελεγρή.\nΔείτε εδώ όλες τις φωτογραφίες του γάμου του ζευγαριού.\nΠώς επέλεξε το νυφικό της\nΗ Τόνια Σωτηροπούλου δεν επέλεξε το νυφικό της, θα λέγαμε ότι το νυφικό επέλεξε την ίδια.\nΌπως εξήγησε με ένα ποστ στο instagram το πρωί της Τετάρτης, η ηθοποιός δεν είχε φανταστεί ποτέ πώς θα ήταν ως νύφη. Δεν είχε κανένα πλάνο στο μυαλό της.\nΔημοσιεύοντας τέσσερις φωτογραφίες με το ρομαντικό νυφικό της, αποκάλυψε ότι η ίδια δεν συμμετείχε καν στον σχεδιασμό του. Αντιθέτως ανέθεσε στον έναν από τους δύο κουμπάρους της, τον σχεδιαστή των Mi Ro Γιάννη Ράπτη να το σχεδιάσει όπως ήθελε εκείνος. Τελικά το αποτέλεσμα τη δικαίωσε.\nΗ ηθοποιός αποκάλυψε ακόμη πως οι κουμπάροι στον γάμο της με τον Κωστή Μαραβέγια ήταν δύο. Ο Γιάννης Ράπτης και ο Γιώργος Μπουκουβάλας.\nΈγραψε η Τόνια Σωτηροπούλου στο νέο της ποστ:\n"Το όμορφο αυτό νυφικό το έφτιαξε κυριολεκτικά με τα χέρια του ο ένας από τους δυο κουμπάρους μας @giannisraptis (ο δεύτερος είναι ο @georgeboukouvalas) και ο αγαπημένος @dimitrismastrokalos δηλαδή οι @mirodesigners . Είπα στον Γιάννη να κάνει όπως θέλει το νυφικό μου γιατί ποτέ δεν το είχα σκεφτεί. Γιάννη και Δημήτρη σας ευχαριστώ, ακόμα και να το είχα σκεφτεί δεν θα ήταν ποτέ κάτι τόσο όμορφο" έγραψε χαρακτηριστικά η Τόνια Σωτηροπούλου.\nΗ Τόνια Σωτηροπούλου με τους σχεδιαστές του νυφικού της MI RO.\nΤο ίδιο σχεδιαστικό δίδυμο σχεδίασε και το κοστούμι του γαμπρού, Κωστή Μαραβέγια.\nΚατερίνα Καινούργιου: Περιγράφει το νυφικό της - "Κλειστό μέχρι πάνω, όλη η πλάτη έξω, με στενή μέση"\nΜε αφορμή τον πολιτικό γάμο της Τόνιας Σωτηροπούλου με τον Κωστή Μαραβέγια, η Κατερίνα Καινούργιου έκανε και μια προσωπική αποκάλυψη.\nΤόνια Σωτηροπούλου: Τα πρώτα πλάνα από το MI-RŌ νυφικό της και το κεντημένο με πέρλες πέπλο\nΑπό μεταξωτό ύφασμα και με '20s αναφορές το νυφικό της ηθοποιού, στον γάμο της με τον Κωστή Μαραβέγια.\nΠΟΙΟΙ ΗΤΑΝ ΟΙ ΠΡΟΣΚΕΚΛΗΜΕΝΟΙ 11&nbspΟκτ&nbsp2021 |&nbsp21:20\nΚωστής Μαραβέγιας - Τόνια Σωτηροπούλου: Παντρεύτηκε το ζευγάρι - Ο μυστικός γάμος στην Ύδρα [Εικόνες]\nΚωστής Μαραβέγιας και Τόνια Σωτηροπούλου παντρεύτηκαν στην Ύδρα - Η επιθυμία του ζευγαριού και τα δώρα σε φωτογράφους και δημοσιογράφους\nΣΗΜΕΡΑ ΓΑΜΟΣ ΓΙΝΕΤΑΙ; 11&nbspΟκτ&nbsp2021 |&nbsp13:36\nΚρυφός γάμος στην Ύδρα για τον Κωστή Μαραβέγια και την Τόνια Σωτηροπούλου\nΠαντρεύονται σήμερα Δευτέρα υπό άκρα μυστικότητα στην Ύδρα ο Κωστής Μαραβέγιας και η Τόνια Σωτηροπούλου, σύμφωνα με πληροφορίες του Love it.\nΜΕ ΤΟ ΦΡΑΓΚΙΣΚΟ ΞΥΠΝΗΤΟ 03&nbspΟκτ&nbsp2021 |&nbsp08:44\nΠαντρεύτηκε η παρουσιάστρια Κατερίνα Ζαγοραίου: Το γοργονέ νυφικό & το πάρτι στο Island [εικόνες]


TikTok: Κίνδυνοι, τραυματισμοί ακόμα και θάνατοι στο βωμό των likes - Οι πιο επικίνδυνες «προκλήσεις» | LiFO\nThe LiFO team 25.5.2022 | 18:31\n25.5.2022 | 18:31\nTo viral έχει μπει για τα καλά στη ζωή μας και κάποιοι θα κάνουν τα πάντα, από χονδροειδείς φάρσες έως επικίνδυνες προκλήσεις, για να συγκεντρώσουν όσα περισσότερα likes μπορούν.\nΈνας από τους πιο δημοφιλείς διαύλους για να το πετύχουν είναι πλέον το TikTok όπου κατά καιρούς εμφανίζεται κάποια νέα επικίνδυνη πρόκληση.\nΚάποιες από τις κατά καιρούς τάσεις, ωστόσο, δεν είναι απλώς επικίνδυνες, αλλά και δυνητικά θανατηφόρες.\nΗ πρόκληση αυτή ενθάρρυνε τους χρήστες του TikTok να λαμβάνουν μεγάλες ποσότητες φαρμάκου ώστε να κάνουν κεφάλι και να φτάσουν να βιώσουν παραισθήσεις. Η διοίκηση Τροφίμων και Φαρμάκων των ΗΠΑ ζήτησε από την πλατφόρμα να αφαιρέσει τα βίντεο, προειδοποιώντας πως η μεγάλη ποσότητα φαρμάκου μπορεί να οδηγήσει σε σοβαρά καρδιακά προβλήματα, επιληψία, κώμα, ακόμη και θάνατο.\nTo Μάρτιο του 2021, η αποκαλούμενη πρόκληση του κορωνοϊου κυκλοφορούσε ευρέως στα social media, προκαλώντας τους χρήστες να γλείφουν αντικείμενα σε δημόσιους χώρους, βάζοντας σε σοβαρό κίνδυνο την υγεία τους.\nΗ πρόκληση αυτή προέτρεπε τους TikTokers να βάζουν μεταξύ άλλων απολυμαντικό χεριών, χλωρίνη και αφρό ξυρίσματος κοντά στα μάτια τους, με το επιχείρημα πως θα άλλαζε το χρώμα τους.\nΣτην πρόκληση «milk crate» οι χρήστες στοιβάζουν καφάσια μπύρας σε σχήμα πυραμίδας, προσπαθώντας να σκαρφαλώσουν σ'αυτά. Ωστόσο, συχνά χάνουν την ισορροπία τους με αποτέλεσμα να τραυματίζονται.\nΗ συγκεκριμένη πρόκληση δεν ξεκίνησε από το TikTok, ωστόσο κυκλοφόρησε αρκετά στην πλατφόρμα. Ζητούσε από τους χρήστες να προκαλέσουν στον εαυτό τους ασφυξία ώστε να κάνουν κεφάλι. Ωστόσο, τουλάχιστον για ένα άτομο, μια 10χρονη στην Ιταλία, η πρόκληση αποδείχτηκε θανατηφόρα.\nΗ συγκεκριμένη πρόκληση ξεκινά με τους χρήστες να φαίνονται ντυμένοι καθημερινά, προτού με ένα άναμμα του αναπτήρα εμφανιστούν διαφορετικά ενδεδυμένοι. Βεβαίως, αυτό παρ'ολίγον να στοιχίσει τα μαλλιά της Μόντι Μονρόε.\nΣτην πλατφόρμα εμφανίστηκαν πλήθος βίντεο με ανθρώπους που κάνουν ενέσεις υαλουρονικού, προκαλώντας την προειδοποίηση από την Αμερικανική Ένωση Δερματολόγων Χειρουργών για μια διαδικασία που πρέπει να γίνεται μόνο από επαγγελματίες.\nΗ συγκεκριμένη πρόκληση απαιτεί καλά γυμνασμένα άτομα, καθώς καλείται ο ένας να καταφέρει να ισορροπήσει σταδιακά από την πλάτη τού δεύτερου, στους ώμους του. Σύμφωνα με τις προειδοποιήσεις των ειδικών, την πρόκληση δεν θα πρέπει να επιχειρούν μη γυμναστές ή τρέινερς, καθώς μπορεί να καταλήξουν με σπασμένο αυχένα.\n@scott_mathison_ Stand Up Challenge! #standupchallenge @demibagby ♬ Woah (feat. D3Mstreet) - KRYPTO9095\nΗ πρόκληση Cha Cha Slide αντλεί έμπνευση από το τραγούδι του DJ Casper, όμως κόντρα στις περισσότερες τάσεις του TikTok, δεν περιλάμβανε χορό, αλλά επικίνδυνους ελιγμούς αυτοκινήτων εν κινήσει.\nΗ πρόκληση αυτή προέτρεπε τους χρήστες να βάζουν ένα μπουκάλι ή κουτάκι μπύρας πάνω σε μπάλα του μπάσκετ και στη συνέχεια να την αφήνουν να πέσει κάτω προσπαθώντας να πιάσουν το ποτό. Ωστόσο, σε πολλές περιπτώσεις τα μπουκάλια αναπηδούν, με αποτέλεσμα τον τραυματισμό των ίδιων των χρηστών ή περαστικών.\n@val._.erie Kids, don’t try this at home #beerchallenge2020 #basketballchallenge #michelobultra #fyp #foryoupage #beerchallenge ♬ Lalala - Y2K & bbno$\nΗ τάση αυτή προκαλούσε τους χρήστες να πιάσουν μια τούφα μαλλιών από το κεφάλι τους και να την ξεριζώσουν απότομα.\nΣύμφωνα με την ΕΡΤ που επικαλείται τα στοιχεία από τη δημοφιλή πλατφόρμα κοινωνικής δικτύωσης, οι χρήστες του Tik Tok στην Ελλάδα ανέρχονται σε 2.600.000, εκ των οποίων το 47% δηλώνουν 18 – 24 ετών, το 24% είναι 25 – 34 ετών και το 10% είναι 13 – 17 ετών.


Αγώνας δρόμου και περιπάτου ενάντια στον καρκίνο του μαστού - FashionFever.world\nπαννεληνιος συλλογος γυναικων\nΜια μόνο ημέρα έμεινε για δηλώσεις συμμετοχών στον Greece Race for the Cure ® 2015 ενάντια στον καρκίνο του μαστού την Κυριακή, 27/9 στο Ζάππειο.Εσύ δήλωσες συμμετοχή;\nΣτόχος για το 2015 είναι η ενημέρωση όλων των γυναικών για τις μεθόδους έγκαιρης διάγνωσης και τα βήματα που πρέπει να ακολουθήσουν ανάλογα με την ηλικία στην οποία βρίσκονται και σύμφωνα πάντα με τις διεθνείς ιατρικές οδηγίες.\nΤην Κυριακή 27 Σεπτεμβρίου όλοι στο Ζάππειο! Χρησιμοποιήστε τα μέσα μαζικής μεταφοράς για να ΣΥΜΜΕ-ΤΡΕΞΕΤΕ στον Αγώνα Greece Race for the Cure® 2015 και απολαύστε την Κυριακάτικη σας βόλτα στην Αθήνα.\nΞεκινήστε το ζέσταμα χρησιμοποιώντας τα εξής μέσα μαζικής μεταφοράς:\nΤελευταία τροποποίηση στις Τετάρτη, 23 Σεπτεμβρίου 2015 13:03\nΠερισσότερα σε αυτή την κατηγορία: Bάρος σώματος και Άσκηση »


Το Google ενισχύει την Κοινωνική Αναζήτηση δίνοντας υψηλότερη προτεραιότητα στις σελίδες φίλων - Μεσα Κοινωνικης Δικτυωσης - 2019\nΗ Google ανήγγειλε σήμερα σχέδια για την ενσωμάτωση των θέσεων από τα άτομα με τα οποία είστε πιο συνδεδεμένοι στα τυπικά αποτελέσματα αναζήτησης. Ξεκίνησε το 2009, η "Κοινωνική Αναζήτηση" της Google έχει αργή μορφή. Αλλά αυτή η πρόσφατη ενημέρωση φέρνει τη λειτουργία της σε ταχύτητα.\n"Όπως πάντα, θέλουμε να σας βοηθήσουμε να βρείτε τις πιο συναφείς απαντήσεις μεταξύ των δισεκατομμυρίων διασυνδεδεμένων σελίδων στο διαδίκτυο", γράφει ο διευθυντής διαχείρισης έργων του Google Mike Cassidy και ο διευθυντής προϊόντων Matthew Kulick στο επίσημο blog της Google. "Αλλά η συνάφεια δεν αφορά μόνο τις σελίδες-είναι επίσης σχετικά με τις σχέσεις."\nΤα πάντα από τα tweets των φίλων σας έως τις αναρτήσεις ιστολογίου στα βίντεο του YouTube θα μοιραστούν τώρα σε όλα τα αποτελέσματά σας με βάση τη συνάφεια τους. Επιπλέον, η Google θα εμφανίσει τώρα "σημειώσεις" δίπλα στα αποτελέσματα αναζήτησης για συνδέσμους που έχουν ήδη μοιράσει οι φίλοι σας. Η Google εξηγεί:\n"[Εάν κάποιος χρήστης με τον οποίο έχετε συνδεθεί δημοσίως μοιράστηκε έναν σύνδεσμο, ενδέχεται να δείξουμε αυτόν τον σύνδεσμο στα αποτελέσματά σας με έναν σαφή σχολιασμό (ο οποίος είναι ορατός μόνο για εσάς και μόνο όταν είστε συνδεδεμένοι). Για παράδειγμα, εάν αναζητάτε ένα βίντεο του Προέδρου Obama στο "The Daily Show" και ο φίλος σας Nundu tweeted το βίντεο, αυτό το αποτέλεσμα μπορεί να εμφανιστεί υψηλότερα στα αποτελέσματά σας και θα δείτε μια σημείωση με μια φωτογραφία του Nundu: "\nΠροφανώς, αυτό θα μπορούσε να δημιουργήσει κάποιες ανησυχίες για την προστασία της ιδιωτικής ζωής, αφού δεν θέλουν όλοι όσους γνωρίζουν να δουν όλα όσα δημοσίευσαν δημοσίως. Η Google αντιμετωπίζει αυτό, αυξάνοντας τον έλεγχο των χρηστών από τις ρυθμίσεις του προφίλ τους Google, επιτρέποντας στους χρήστες να συνδέουν ή να αποσυνδέουν τους λογαριασμούς που θα εμφανίζονται στα αποτελέσματα των φίλων σας.\nΗ Google έχει συμπεριλάβει μηνύματα Twitter στα αποτελέσματά της εδώ και αρκετό καιρό. Ωστόσο, με αυτήν την ενημέρωση, τα αποτελέσματα θα περιλαμβάνουν περιεχόμενο από το Flickr, το YouTube και ακόμη και την ολοένα και δημοφιλέστερη κοινωνική εκκίνηση Q & A Quora.\nΦαίνεται ότι το μόνο σημαντικό κοινωνικό περιεχόμενο που δεν θα ενσωματωθεί στην Κοινωνική Αναζήτηση είναι η ποικιλία Facebook. Αυτό, σύμφωνα με τον Cassidy, οφείλεται στο γεγονός ότι οι ενημερώσεις κατάστασης του Facebook και άλλες δημοσιεύσεις στον ιστότοπο δεν είναι δημόσιες. "Έχουμε επικεντρωθεί σε ιστότοπους όπου είναι σχετικά εύκολο να ανιχνεύσουμε δεδομένα", λέει ο Cassidy στο TechCrunch . Πρόσθεσε, "Μας ενδιαφέρει να συμπεριλάβουμε οποιοδήποτε δημοσίως διαθέσιμο περιεχόμενο".\nΈτσι, προσέξτε τι μοιράζεστε εκεί έξω, άνθρωποι. Οι φίλοι σας παρακολουθούν τώρα.


Οσα Δεν Ειπαμε Ποτε - Βιογραφιες-μαρτυριες (BKS.0539050)\nΑρχική > Βιβλία > Βιογραφίες • Μαρτυρίες > ΟΣΑ ΔΕΝ ΕΙΠΑΜΕ ΠΟΤΕ\nΜΑΥΡΟΠΟΥΛΟΥ ΓΚΕΛΛΥ στην κατηγορία ΒΙΟΓΡΑΦΙΕΣ-ΜΑΡΤΥΡΙΕΣ\nΣυγγραφέας: ΜΑΥΡΟΠΟΥΛΟΥ ΓΚΕΛΛΥ\nΤο Όσα δεν Είπαμε Τότε είναι ένας καημός της Γκέλλυς, που δεν μίλησε ποτέ ανοιχτά με τη μητέρα της. Δε γνώρισε τη μάνα φίλη και εκείνη δε γνώρισε την κόρη φίλη. Έτσι, το βιβλίο αναφέρεται στις σχέσεις αυτές τις τόσο δύσκολες - σχέσεις γνωστές σε όλες μας. "Η μάνα μας...το πρότυπό μας. Θαυμασμός στο ξεκίνημα της αντάμωσης με τον κόσμο μας, ασυνεννοησία αργότερα,ανταγωνισμός, ζήλια, πολλές φορές οργή αλλά και μίσος ώρες ώρες. Ύστερα ενοχές...". Σχέσεις δύσκολες όπως είπαμε, πόσο μάλλον όταν αυτές οι γυναίκες, ήταν και οι δυό θεατρίνες.\nΟΣΑ ΔΕΝ ΕΙΠΑΜΕ ΠΟΤΕ (BKS.0539050)\nΤο Όσα δεν Είπαμε Τότε είναι ένας καημός της Γκέλλυς, που δεν μίλησε ποτέ ανοιχτά με τη μητέρα της. Δε γνώρισε τη μάνα φίλη και εκείνη δε γνώρισε την κόρη φίλη. Έτσι, το βιβλίο αναφέρεται στις σχέσεις αυτές τις τόσο δύσκολες - σχέσεις γνωστές σε όλες μας. "Η μάνα μας...το πρότυπό μας. Θαυμασμός στο ξεκίνημα της αντάμωσης με τον κόσμο μας, ασυνεννοησία αργότερα, ανταγωνισμός, ζήλια, πολλές φορές οργή αλλά και μίσος ώρες ώρες. Ύστερα ενοχές...". Σχέσεις δύσκολες όπως είπαμε, πόσο μάλλον όταν αυτές οι γυναίκες, ήταν και οι δυό θεατρίνες.\nΟΣΑ ΔΕΝ ΕΙΠΑΜΕ ΠΟΤΕ BKS.0539050 ΜΑΥΡΟΠΟΥΛΟΥ ΓΚΕΛΛΥ ΜΑΥΡΟΠΟΥΛΟΥ ΓΚΕΛΛΥ ΒΙΟΓΡΑΦΙΕΣ-ΜΑΡΤΥΡΙΕΣ ΟΣΑ ΔΕΝ ΕΙΠΑΜΕ ΠΟΤΕ


NBA: Δάκρυσε ο προπονητής των Νάγκετς αναφερόμενος στο μακελειό στο Κολοράντο (video)\nNewsIT Αθλητικα NBA: Δακρυσε ο προπονητης των Ναγκετς αναφερομενος στο μακελειο στο Κολοραντο (video)\nΟι Ντένβερ Νάγκετς πέρασαν νικηφόρα από την έδρα των Ορλάντο Μάτζικ, αλλά ο προπονητής των φιλοξενούμενων δεν είχε όρεξη να μιλήσει για μπάσκετ. Το νέο μακελειό στις ΗΠΑ ήταν το θέμα στο οποίο αναφέρθηκε.\nΟι ΗΠΑ είναι για μια ακόμα φορά ένα συγκλονισμένο και.. τραυματισμένο έθνος, μετά το -νέο- μακελειό με 10 νεκρούς, σε σούπερμάρκετ στην πόλη Μπόλντερ στο Κολοράντο.\nΟ προπονητής των Ντένβερ Νάγκετς, Μάικ Μαλόουν, εμφανίστηκε συγκλονισμένος από το συγκεκριμένο περιστατικό και ανέφερε τα ονόματα των θυμάτων.\n«Χθες συνέβη μια άλλη τραγωδία. Ελπίζω να βρούμε έναν τρόπο ώστε να αποφευχθεί κάτι αντίστοιχο στο μέλλον. Μιλάω αυτή τη στιγμή για όλη την ομάδα. Οι σκέψεις μας και οι προσευχές μας, οι οποίοι δεν είναι ποτέ αρκετές, αλλά οι σκέψεις και οι προσευχές μας είναι σίγουρα στην κοινότητα Μπόλντερ και σε όλες τις οικογένειες των 10 αθώων ανθρώπων που δολοφονήθηκαν» είπε αρχικά και στη συνέχεια διάβασε τα ονόματα όλων, ώσπου… λύγισε:\n«Ρίκι Όλντς, Ντένι Στρονγκ, Νέβεν Στάνισιτς, Τραλόνα Μπαρτκόβιακ, Σουζάν Φοντέν, Τέρι Λέικερ, Κέβιν Μαχόνεϊ, Λιν Μάρεϊ, Τζόντι Ουότερς και ο αστυνομικός Έρικ Τάλεϊ πατέρας επτά παιδιών» ανέφερε και συνέχισε δακρυσμένος:\n«Έχουμε κουραστεί όλοι με όλα αυτά. Είναι υποτιμητικό. Εμείς ασχολούμαστε με την δουλειά μας, το μπάσκετ. Κρινόμαστε στις νίκες και στις ήττες» και σκουπίζοντας τα δάκρυά του, προσπάθησε να βρει κουράγιο να μιλήσει: «Ζητώ συγνώμη. Όμως αν δεις την άλλη πλευρά και βάλεις τον εαυτό σου σε μια από αυτές τις οικογένειες, τι θα νιώσεις; Αυτό είναι ένα παιχνίδι. Είναι ένα παιχνίδι που αγαπώ και για το οποίο έχω πάθος. Όμως σκέφτομαι τον Έρικ Τάλεϊ και τα επτά παιδιά του. Αυτό σκέφτομαι. Έχω ραγίσει μέσα μου. Για αυτούς και για όλα τα άλλα θύματα. Ας ελπίσουμε ότι εμείς ως χώρα, εμείς ως κράτος μπορούμε να βρούμε έναν τρόπο να είμαστε καλύτεροι».\nMichael Malone paying tribute to the 10 victims of yesterday’s shooting. https://t.co/UDYdTTS368 pic.twitter.com/6wJrrIoAWm\n— Mike Singer (@msinger) March 23, 2021


Κάθετες Ζελατίνες - Τέντες & Περγκολές - Συστήματα Σκίασης\nHome Σκίαση Πρόσοψης Κάθετες Ζελατίνες\nΈνα πρωτοποριακά σχεδιασμένο σύστημα κάθετης κάλυψης με ζελατίνα ή ύφασμα, που εξασφαλίζει απόλυτη πλευρική προστασία από τον ήλιο, τον άνεμο, το κρύο, τη σκόνη και τη βροχή. Είναι ιδανικό κι απολύτως απαραίτητο σε μεγάλους υπαίθριους χώρους ή χώρους εστίασης και αναψυχής. Κι ακόμα, είναι το έξυπνο συμπλήρωμα σε τέντες, πέργκολες, αίθρια, μεγάλα ανοίγματα και μπαλκόνια.\nΠρόκειται για λεπτά και κομψά πλαίσια αλουμινίου που έχουν άριστη εφαρμογή, τεράστια αντοχή και αξεπέραστη σταθερότητα στον άνεμο. Στο πλαίσιο στερεώνεται ανθεκτική ζελατίνα ή τεντόπανο. Επιπλέον της τεράστιας πρακτικής αξίας τους, έχουν υψηλή αισθητική, ταιριάζουν αρμονικά με το χώρο κι αποτελούν μια όμορφη και καλαίσθητη παρέμβαση.


Μαίρη Συνατσάκη: Η Νο.1 διατροφική συμβουλή της - www.olivemagazine.gr\nΜαίρη Συνατσάκη: Η Νο.1 διατροφική συμβουλή της\nΑπό: Βίκυ Χριστοπούλου | 31.07.2019 | Lifestyle\nΣχεδόν σε κάθε συνέντευξη lifestyle περιεχομένου, ο δημοσιογράφος ρωτά κάτι σχετικό με τη διατροφή του συνετευξιαζόμενου. Τις περισσότερες φορές οι απαντήσεις είναι ασαφείς ή γενικές, ενώ άλλες περιλαμβάνουν εξαντλητικές δίαιτες και προγράμματα γυμναστικής που κανένας σώφρων άνθρωπος δεν θα έπρεπε να ακολουθήσει. Πρόσφατα όμως ακούσαμε (ή μάλλον διαβάσαμε) μια συμβουλή, που αξίζει να μοιραστούμε μαζί σας.\nΗ Μαίρη Συνατσάκη έχει σίγουρα ένα από τα πιο καλλίγραμμα σώματα της ελληνικής showbiz. Αν είναι λοιπόν να συμβουλευτούμε κάποιον διάσημο, ας είναι η Μαίρη. «Αν είχα μια συμβουλή: Να τρως όλα τα χρώματα», έγραψε στη φωτογραφία που ανέβασε στα Insta Stories της. Τι εννοεί όμως;\nΕίναι πολύ σημαντικό το πιάτο μας να περιέχει πληθώρα φρούτων και λαχανικών διαφόρων χρωμάτων, ώστε να παίρνει ο οργανισμός μας όλα τα θρεπτικά συστατικά που χρειάζεται. Με άλλα λόγια όσο πιο πολύχρωμο είναι το γεύμα σου, τόσο πιο υγιεινό είναι. Θέλεις να μάθεις περισσότερα; Πάτησε ΕΔΩ.\nΗ Χίλαρι δεν αφήνει ποτέ νηστικούς τους οπαδούς της…\nΗ Μυρτώ Αλικάκη έφτιαξε την πιο light συνταγή για κοτόπουλο\nΔεν θα πιστεύεις τι διατροφή ακολούθησε η Γκουίνεθ Πάλτροου πριν το γάμο της\nΜαίρη Συνατσάκη, Υγιεινή διατροφή


4 μεγαλοκαταστήματα SUPER HOME CENTER λειτουργούν σε Λευκωσία, Λεμεσό και Πάφο προσφέροντας μία μεγάλη ποικιλία προϊόντων για το σπίτι, τον κήπο, το γραφείο, το αυτοκίνητο καθώς επίσης υλικά και προϊόντα για τον ερασιτέχνη και επαγγελματία τεχνίτη.\nΣτα καταστήματα SUPERHOME CENTER θα βρείτε πάνω από 50,000 είδη που καλύπτουν 18 κατηγορίες προϊόντων:\nΦωτιστικά Μπογιές Μικροέπιπλα\nΕίδη Επιπλοποιίας Υδραυλικά Λύσεις Αποθήκευσης\nΗλεκτρολογικά Ηλεκτρικές Συσκευές Χαλιά\nΕίδη Αυτοκινήτου Είδη Κήπου Διακοσμητικά\nΕργαλεία Είδη Μπάνιου Κουζινικά\nΕίδη Ψυχαγωγίας & Γραφείου Είδη Καθαρισμού Εποχιακά\nΠαράλληλα, τα καταστήματα SUPERHOME CENTER προσφέρουν εξειδικευμένες υπηρεσίες όπως κοπή ξυλείας, επιτόπου χρωμοσυνθέσεις, κατ’ οίκον παραδόσεις, καθώς επίσης και την δυνατότητα συλλογής βαθμών στο σχέδιο Ermes Club Card με ψώνια από το κατάστημα.\nΗ επιλογή του SUPERHOME CENTER σαν ο μόνος προορισμός σας για όλες τις ανάγκες του σπιτιού, του κήπου ή του γραφείου, ολοκληρώνεται με τις SUPER προσφορές του μήνα, όπου δεκάδες προϊόντα προσφέρονται σε τιμές που δεν μπορούν να συγκριθούν με κανένα άλλο κατάστημα στην Κύπρο.\nΗ Super Home Center (D.I.Y.) είναι σήμερα η πρώτη με διαφορά στον τομέα της, εταιρεία στην Κύπρο, με άμεσα έργα υπό υλοποίηση για την επέκτασή της σ’ όλο το νησί.\nΜέσα στο 2007 οι δραστηριότητες της Super Home Center επεκτάθηκαν με την λειτουργία 1 νέου μεγαλοκαταστήματος στη Λεμεσό και 1 στην Λευκωσία στο The Mall της 'Eγκωμης. Επίσης η εταιρεία έχει εξασφαλίσει άδεια για την επέκταση του υφιστάμενου καταστήματος της στο Στρόβολο, Λευκωσίας. Με την υλοποίηση των πιο πάνω έργων συνολικού εμβαδού 10 χιλιάδων τετραγωνικών μέτρων λιανικών χώρων, η εταιρεία θα τριπλασιάσει ουσιαστικά τους ωφέλιμους χώρους πώλησης.\nΕπισκεφτείτε την ιστοσελίδα στο: www.superhome.com.cy


Η ΣΦΗΚΑ: 17 χρόνια και 17 ώρες\n17 χρόνια και 17 ώρες\nΤου Τάσου Βαρούνη*\nΑπό την επίσκεψη Κλίντον μέχρι την επίσκεψη Ομπάμα πέρασαν 17 χρόνια. Το να έχεις συλληφθεί σε μια διαδήλωση, να τις έχει φάει ή και να δικάζεσαι δεν είναι πια πολύ περίεργο.\nΑς θυμηθούμε μονάχα τα βασικά. Η αντιπαγκοσμιοποίηση και το φόρουμ το 2003, τα φοιτητικά ξεσπάσματα του 2006-2007, η εξέγερση του 2008, το κίνημα των Πλατειών το 2011. Αν είσαι 35άρης -λίγο πάνω λίγο κάτω- και στοιχειωδώς ανήσυχος, μια κάποια… στενή επαφή με την κατασταλτική, δικαστική κ.λπ. πλευρά της εξουσίας θα την είχες. Εσύ ή έστω κάποιοι γνωστοί και φίλοι.\nΚόσμος και κοσμάκης, σπουδαίες στιγμές, ανάταση και φόβοι. Τόσο που αν έπαιζαν όλα αυτά σε ασπρόμαυρο βίντεο, μπορεί και να συγκινούμαστε όπως συμβαίνει -κι ευτυχώς- με το Πολυτεχνείο του ’73. Πάλι «ευτυχώς» που η εποχή έχει αλλάξει, είναι πιο αντιηρωική και οι ταχύτητες υψηλότερες. Πήρε αρκετά χρόνια για να καταντήσουν έτσι η εκφωνήτρια Δαμανάκη και οι λοιποί. Οι «δικοί» μας σήμερα ξεφτιλίστηκαν στο πιτς φυτίλι.\nΑλλιώς η χώρα, άλλος ο πλανήτης. Ο Κλίντον βομβάρδιζε την Γιουγκοσλαβία το ’99. Ο ελληνικός λαός αντιδρούσε και διαδήλωνε. Βαθύς, γεμάτος μνήμες, δίκαιος αντιαμερικανισμός. Αγκάθι για τον πολιτικό κόσμο που πάντα αντιμετώπιζε το λαϊκό αίσθημα όπως ο διάβολος το λιβάνι. «Να πάει να γαμηθεί ο πλανητάρχης». Φίλους και συμμαχικές δυνάμεις που διαλύουν χώρες δεν έχουμε. Τέτοιου τύπου κόκκινες γραμμές έχει συχνά -και όχι πάντα- η εξωτερική πολιτική των λαών. Πιο αδρές. Όχι με τη γλώσσα της διπλωματίας και σίγουρα όχι σαν αυτές του Χίλτον ή αυτές που εξανεμίστηκαν μετά από 17 ώρες διαπραγμάτευσης.\nΣήμερα, επανέρχεται με καινούριο αλλά σφοδρό τρόπο μια γνώριμη… ατζέντα του έθνους. Ποιον προστάτη έχουμε ανάγκη; Ποια φτερούγα θα μας σώσει; Κι επειδή ζούμε σ’ έναν κόσμο όπου οι «πόλοι» αυξήθηκαν, ανακαλύφθηκε η «πολυδιάστατη» εξωτερική πολιτική. Πολλαπλός και μεταμοντέρνος ακόμα και ο ραγιαδισμός. Από τον «σημιτικό εκσυγχρονισμό» περάσαμε στο «αριστερό μνημόνιο». Και είναι σήμερα στο όνομα και με τη βοήθεια της/μιας αριστεράς που το «φονιάδες των λαών Αμερικάνοι» θα χάνεται σιγά σιγά από τη δημόσια σκηνή και εικόνα της χώρας.\nΥπάρχει μάλλον ένα πιο γενικό συμπέρασμα απ’ όλα αυτά τα χρόνια. Είμαστε αναγκασμένοι να πηγαίνουμε πιο βαθιά στα πράγματα. Τα συνθήματά μας τέλειωσαν. Τα συνθήματα μάς τέλειωσαν.\n*Σημείωση του Δρόμου: Ο Τάσος Βαρούνης ήταν ένας από τους δεκάδες συλληφθέντες της μεγάλης διαδήλωσης την ημέρα της επίσκεψης Κλίντον το 1999 στην Αθήνα.


Περί ανέμων, υδάτων και σχολείου...: Επανάληψη στην 3η ενότητα των Μαθηματικών\nΜια και ολοκληρώσαμε τα κεφάλαια της 3ης ενότητας των Μαθηματικών, ευκαιρία να κάνουμε μια μικρή επανάληψη πριν μπούμε στην καινούρια! Για το λόγο αυτό θα χρησιμοποιήσουμε ένα φύλλο εργασίας από ένα φιλικό μας ιστολόγιο τις "sxolikes...ataxies".\nΠαιδιά, μην πανικοβληθείτε που γράφει "Προετοιμασία για το Κριτήριο αξιολόγησης", εμείς σε αυτή την ενότητα δεν θα γράψουμε κάποιο κριτήριο!\nΑναρτήθηκε από Πέτρος Σαμούχος στις 4:45 μ.μ.\nΕτικέτες Μαθημ. Δ΄ 3η επαν.